Lähettänyt Laurakaisa klo 17.50 21 kommenttia:\nLähettänyt Laurakaisa klo 21.48 12 kommenttia:\nMinä pyrin yleensä olemaan pidättyväinen ja kevyen sarkastinen, mitä tulee erilaiseen materiaan kiintymiseen. En kovinkaan usein kiinny palavasti kenkiin, takkeihin, piironkeihin, kirjojen kansiin, auton oviin, mitä näitä nyt onkaan. Olen näemmä kahdesti blogissa käyttänyt verbiä "rakastan", ensimmäisellä kerralla ihan tukevan sarkastisesti verannan räystäiden alta kuoriutuvan lateksimaalin yhteydessä, toiseen otteeseen kun osasin ihan itse korjata taloni seinän.\nMutta nyt on fiilinki sellainen, että on kuulkaa keväisen rakkauslaulun paikka. Laittakaapa tästä Ella soimaan ja lukekaa eteenpäin.\nMinullahan on ollut monesti sellainen tunne, että tämä meidän talo ei ole ulkoapäin kovinkaan kaunis, sanan varsinaisessa merkityksessä. Talo on kyllä vaikka mitä muuta positiivista, se on ryhdikäs ja komea ja arvokas, iso kunnon Talo. Mutta se ei ole ollut ikinä minusta mitenkään "oi, kaunis". Ja jollain hassulla tavalla olen ollut tästä tosiasiasta vähän surullinen. Haluaisin, että oma koti näyttäisi ja tuntuisi kauniilta - sisältä ja päältä.\nTämä kuva on ihan ensimmäiseltä kesältä, joka oli siis meidän ajanlaskumme mukaan kesä 2010. Harmaa aaltopeltikatto ja keltaiset seinät. Etupihakin oli vielä ihan kokonaan nurmikkoa. Talo on jotenkin tuollainen perus-. Ei kaunis. Enemmänkin ehkä vähän aneeminen.\nSeuraava kuva on kesältä 2012, joka oli hullu kattoremonttikesä. Punaisella huopakatolla varustettu talo näyttää jo astetta esteettisemmältä. Ja seinien keltainen väri auringonpaisteessa hyvin erilaiselta kuin edellisessä kuvassa. (Pidän edelleen paljon siitä, miltä nuo valkoiset kapeat räystäslaudat näyttävät. Jostain syystä ne eivät ole edes näkyvästi homehtuneet.)\nOlen kuitenkin varsinkin tuon huopakattovaiheen jälkeen ryhtynyt ajattelemaan entistä enemmän niin, että talossa on potentiaalia myös siihen kauneuteen. Sellaiseen fiilinkiin, että kotiin tullessaan mielessä läikähtää ja tuntuu että voi ihana. Olen surrut rapistuvaa ulkovuorausta ja miettinyt, että talo ansaitsisi pikimmiten uuden maalin ja loppuun fiksatut ikkunat ja ovet. Sitten se voisi ollakin kaunis, ilahduttaa sekä itseä että ohikulkijoita. Edustaa ylpeänä omaa aikakauttaan. Olen alkanut helliä ajatusta kauniin talon omistamisesta mielessäni ja se on ollut vähän niin kuin tuo Ella Fitzgeraldin laulama kappale - pieni, hassu unelma, joka on tuonut toivoa synkkiin rintamamiestalollisen päiviin.\nMikä on sinänsä ihan hassua, koska talon ulkovuorauksen maalaamisen sijasta normiarkeen toisi luultavasti paljon enemmän hohtoa esimerkiksi keittiön remontoiminen. Irrationaalisuus on inhimillistä.\nKun sitten toissa iltana pyöräilin töistä kotiin ja pysähdyin postilaatikolle, tiesin olleeni oikeassa. Meidän talo ON kaunis, se on vain ollut piilossa ihan väärän värisen ja rapistuvan maalin alla. Se näky, jonka kohtasin, oli osapuilleen tämä:\nMinun on vaikea olla kuvailematta tämän viikon fiiliksiä sortumatta pateettisiin ja ylitunteellisiin sanankäänteisiin, mutta olkoon nyt tämän kerran: Se helpotuksen, ilon ja onnen tunne, jonka pikavauhtia talon seinistä irti lähtenyt lateksimaali ja reippaasti ja vastoinkäymisittä edennyt maalinpoistoprojekti on tuonut, on ollut jotain ennenkokematonta. Minusta on uskomattoman hienoa, että kerrankin olemme onnistuneet rahalla ostamaan remonttipalvelua, joka ylittää kaikki odotukset. Minä olen aivan suun-nat-to-man helpottunut siitä, että meidän ei tarvitse itse neliösentti kerrallaan hinkuttaa talon seiniä puhtaiksi - meidän voimillamme ja aikaresursseillamme olisimme takuuvarmasti vielä kolmen kesän päästäkin samassa jamassa kuin tämän vuoden huhtikuussa.\nJa nyt, kun projekti on edennyt jo maalausvaiheeseen, minä olen ihan mykistyneen onnellinen siitä, kuinka KAUNIS talo meillä on!\nTuossa kuvassa on siis maalattu pihan puolen julkisivu ja verannan yläpuoli yhteen kertaan. Verannan päällä oleva parveke on edelleen vanhassa maalissa, koska se pitää purkaa - verannan kattoon pitää vaihtaa huopa (ja ehkä koko katto, jos se on laho) ja sitä ei voi tehdä, jos ei parveketta pura ensin päältä pois. Siitä minusta näkee hyvin eron - vanha keltainen on jotenkin paksu ja tunkkainen, uusi väri viiskytluvun keveä ja raikas. Talo näyttää minusta ihan uudelta - mutta siis ei uudelta 2010-luvun talolta vaan siltä, mille se on uutena näyttänyt.\nMaali on siis Virtasen neljän öljyn maalia ja se on sävytetty Uulan värikartan sävyyn Olki. Täytyy kirjoittaa siitä sävyn valinnasta vaikka erillinen blogijuttu. Minusta sävy oli ihan oikea, ja se on todella lähellä keltaisen lateksin alta paljastunutta alkuperäistä öljymaalia:\nKuvassa siis tuo keskellä oikealla oleva paneeli on suoralta osalta maalattu uudella maalilla, kaikki muu maali kuvassa on alkuperäistä.\nMinä olen entistä vakuuttuneeempi siitä, että jos hankkii minkä tahansa vanhemman talon, oli se sitten 70-luvun tasakattoinen punatiililinnoitus, viime vuosisadan alun hirsitalo tai joku Suomen 150 000 rintamamiestalosta, ei voi mennä vikaan jos pysyttelee ainakin talon ulkokuoren osalta mahdollisimman uskollisena alkuperäiselle. Näkökulmani on toki täysin subjektiivinen, mutta minusta tuo meidän talo muuttui niin radikaalisti eri näköiseksi kun siihen palautettiin alkuperäisen katon lisäksi suhteellisen alkuperäinen maalityyppi ja värisävy, ja muutos oli niin selkeä parempaan suuntaan, että joku arkkitehtooninen viisaus tähän alkuperäiseen ulkomuotoon on sisältynyt.\nTalosta puuttuvat nyt tietysti kokonaan vuorilaudat - ja ne ovat oikeastaan ainoa asia, joiden takia olen vähän murheellinen. Raaputus- ja maalaustyön kannalta vuorilautojen irrottaminen katsottiin tarpelliseksi. Pitkillä rautanauloilla 60 vuotta paikallaan olleiden lautojen irrottaminen telineiltä käsin oli kohtuuhankalaa. Lopulta oli pakko todeta, että ei auta muu kun antaa mennä - ja laudat ovat nyt aikalailla säpäleinä. Minä murehdin ehkä vähän tarpeettomankin paljon tällaisia alkuperäisosien menetyksiä, kun asian nyt suhteuttaa vaikka tähän maalinpoistorurakan kokonaisuuteen. Alkuperäisten vuorilautojen osittainen menettäminen on nyt vaan hinta, mikä pitää maksaa siitä että saimme talon kuorittua ja maalattua.\nJa no. Osan noista laudoistakin voi vielä käyttää uudestaan. Ja minä sain itse irrotettua portailla seisten ulko-oven vuorilaudat oikeaoppisesti, joten ne ainakin voi laittaa paikalleen maalinpoiston ja uudelleenmaalauksen jälkeen.\nAi niin, ja vuorilautojen, kunnostamattomien ikkunanpokien ja muiden yksityiskohtien lisäksi meillä on vielä yksi lisäprojekti: laho seinä. Siitä lisää vaikka ensi kerralla.\nLähettänyt Laurakaisa klo 5.18 8 kommenttia:\nTunnisteet: Asumisen filosofiaa, Maalit ja maalaaminen, Ostopalveluja, Ulkoverhous


Sukupuolen moninaisuus aiheuttaa ongelmia matkakorteissa – QX\nBloggari joutui kiusalliseen tilanteeseen lipuntarkastajien kanssa, kun hän matkakortin lisäksi joutui esittämään henkilöllisyystodistuksensa HSL:n bussissa sunnuntaina.\nKuva: Henry Harjusola / Instagram\nKauneusvloggaaja Henry Harjusolan tapaus nosti esiin ongelman, sukupuolten moninaisuutta pitäisi ymmärtää paremmin. HSL on organisaationa sitoutunut yhdenvertaisuuden ja tasa-arvon edistämiseen, mutta Harjusolan tilanne osoittaa, että kentällä on vielä työtä tehtävänä.\nHarjusola oli matkalla Espoosta Helsinkiin, bussiin tuli lipuntarkastus. Harjusola näytti matkakorttinsa, mutta tämän lisäksi häntä pyydettiin esittämään myös henkilöllisyystodistuksensa. Harjusolan kysyessä tarkastajalta, miksi tämä haluaa nähdä myös henkilöllisyystodistuksen, keskustelun sävy oli Harjunsolan mukaan halventavaa. Harjusolan vaatiessa tarkempaa selvistystä lipuntarkastaja perusteli toimintaansa sillä, että Harjunsola näyttää “rouvashenkilöltä”, jolla on miehen nimi. Harjusola kuvasi tapahtuman videolle. Asiasta uutisoi Helsingin Uutiset.\nHSL on Helsingin Uutisten mukaan saanut paljon palautetta, jossa kritisoidaan järkyttävästä käytöksestä vähemmistöjä kohtaan. HSL on vastannut asiaan Facebook-sivullaan ja lupaa kouluttaa tarkastajiaan Setan avustuksella kohtaamaan sukupuolen ilmaisun moninaisuutta.\n– Jokaisen on voitava käyttää joukkoliikennettä ilman pelkoa ja syrjintää. Tämä merkitsee, että monenlaiset sukupuoli-identiteetit ja sukupuolen ilmaisu otetaan huomioon. HSL voisi tarjota matkustajille useampia sukupuolivaihtoehtoja. Ihmisten tarpeiden huomioon ottaminen on hyvää palvelua ja osa yhteiskunnallista asennemuutosta, kertoo Setan puheenjohtaja Viima Lampinen kannanotossaan.\nHarjusolan tilanteen aiheutti pääasiassa se, että HSL:n matkakorttiin voi olla merkittynä vain kaksi sukupuolta.\n– Kaikki järjestelmät, jotka kytkeytyvät kahteen juridiseen sukupuoleen, ovat haitallisia sukupuolivähemmistöihin kuuluville ihmisille. Myös muunsukupuolisten tai sukupuolettomien ihmisten kuuluu saada palvelut yhdenvertaisesti. Julkista joukkoliikennettä pyörittävän tahon ei tule toimia sukupuolen portinvartijana vaan lähteä toiminnassaan tasa-arvolain vaatimuksesta, joka velvoittaa ennaltaehkäisemään syrjintää sukupuoli-identiteetin ja sukupuolen ilmaisun perusteella, Lampinen toteaa Setan sivuilla julkaistussa tiedotteessa.


Veikkausliiga: IFK Mariehamn pestasi entisen Peter Enckelmanin - Veikkausliiga - Ilta-Sanomat\nJulkaistu: 13.6.2013 18:22\nSimon Nurmen odotettua pidempi loukkaantuminen pakotti maarianhaminalaisjoukkueen reagoimaan.\nPeter Enckelmanin tuore sopimus on vain kuukauden mittainen, mutta se sisältää option loppukaudesta. IFK tarvitsi uuden maalivahdin, koska viime kaudella liigan eliittiin kuulunut Simon Nurmehttp://www.iltasanomat.fi/haku/?search-term=Simon%20Nurme kärsii sitkeästi reisivammasta eikä pysty pelaamaan vielä muutamaan viikkoon. IFK:n maalia on vartioinut viime otteluissa nuori Otso Virtanen.\nEnckelman, 36, on edustanut pitkällä urallaan muun muassa Englannin Valioliigassa Aston Villaa ja Blackburn Roversia sekä Skotlannin Valioliigassa St. Johnstonea ja Heart of Midlothiania, joka oli hänen edellinen työnantajansa. Turkulaislähtöisen maalivahdin tilillä on 12 A-maaottelua.\nEnckelman on IFK:n vaihtopenkillä jo tänään RoPS-ottelussa.


Kohti tykinkuulia. - Palasia Arjestani\nPistäppä siitä soimaan yksi tämän hetken kuumimmista biiseistä 🙂 Itse tykkään kyseisen kaksikon musiikista äärettömän paljon! Ripitiillä tässä on tullut viimeinen tunti yllä olevaa biisiä soitettua, melkein jo osaan sanat ulkoa 😀\nMuutaman päivän lepo salilta teki hyvin tehtävänsä ja tänään odotin aamusta asti, että pääsen salilla korkkaamaan uuden treeniohjelman! Hyvää kannatti kyllä odottaa 🙂 En ole ihan äskettäin saanut olkapäihin ja ojentajiin näin järkyttävää pumppia! Kuvia/videoita en tänään ottanut, mutta treeni meni kuta kuinkin tähän malliin:\n1. Pystypunnerrus kp 3*7-13*16kg/ 6*15kg/ 11*13,5kg\n2. Vipunostot eteen taljassa köydellä 2*9-11*50 lbs/ 9*40 lbs\n3. Leveä pystysoutu taljassa 3*10-13*35kg\n4. Pushdown köydellä 2*11-13*25kg/ 11*20kg\n5. Kapee pena p.smith 2*10-13*45kg/ 9*42,5kg\n6. Ojentajat niskan takaa taljassa 3x\nSiihenpä sitten päälle vielä 35 minsan intervalli, jonka aikana meinasin kuolla.. Nostetut hiilarimäärät näkyi kauhena hikimääränä. Potkii ainakin aineenvaihdunta hyvin 🙂 Pystypunnerruksessa olen ehkä maailman heikoin. Oon joskus tehnyt sarjaa 21-23,5 kilosilla käsipainoilla ja nyt 16 kilosilla. Vielä on matkaa entisiin painoihin. Tosin nykyään on tekniikkakin hitaampi, laajempi ja tarkempi et sekin syö vähän treenipainoja. Tällä tekniikalla kun saan tehtyä kunnon sarjaa 23,5 kilosilla niin sit mulla on olkapäät, oikeat tykinkuulat 😀\nTällä viikolla oon tehnyt pyhän lupauksen mennä aikasemmin nukkumaan eli nyt suihkuun, iltapalalle ja peiton alle! Huomenna sit selkää ja hauista, jesh!\nOslo GP:ssä oli aika kovia mammoja kisaamassa, huh huh. On itellä vielä melkosen pitkä matka samoihin lihoihin. Suomen Anna Karrilla hienosti neljäs! Täältä pääse katsomaan kaikki sarjat, naisten cbb:n vertailuja ja vaparit linkissä finale del 1 ja alkavat n. 70 minsan kohdalta (saa helposti kelattua kohilleen). Täytyy sanoa, että osalla aika järkyttäviä vapareita…\nLyhyen sarjan voittaja Jóna Lovísa Jónsdóttir\nPitkän sarjan voittaja Solrun Stefansdottir: (tähän sarjaan siis itsekin joutuisin tai siis pääsisin…)\nSiinäpä sitä sitten tavoitetta vähäksi aikaa!\nKovia kuntoja kyllä tyttärillä. Tykkäsin tuosta vihree biksuisen vaparista ja sitten hänen jälkeensä tulevan vaparista myös. Siinä ois kyllä tavoitetta itselläkin, huhhei.


Taivaanrannan juoksija: Paras lenkkikaverini\nPostaus sisältää epätavallisen paljon kuvia, mutta kukapa ei bestistään tykkäisi kuvata!\nTapasimme ensi kertaa lähes neljä vuotta sitten. Olin kyllästynyt mittailemaan juoksemiani lenkkejä netin karttapalveluista ja kaipasin juoksuihin mukaan lenkkikaveria, joka mittaisi kuljettua matkaa ja näyttäisi myös reaaliaikaisen nopeuden sekä sykkeen. Kierrosaikatoimintokin siinä pitäisi olla ja ei olisi lainkaan hassumpi juttu, jos laitteesta saisi vielä ulos jotain käppyröitä koneella pyöriteltäväksi. Juoksufoorumilta olin saanut päähäni, että Garmin sen olla pitää. Otin selvää eri mallien ominaisuuksista ja mietin budjettia. Kauaa ei tarvinnut funtsia, kun jo laitoin 185 euron tilauksen menemään Britti-Amazonille. Miksi tilasin kellon Amazonilta? Koska sieltä sen sai selvästi Suomen hintoja halvemmalla ja VIHREÄNÄ. Kun löysin tuon omenan/vaalean oliivinvärisen mallin, olin myyty. Kyseessä siis rakas GPS-juoksukelloni, Garmin Forerunner 405 sykevyöllä varustettuna.\nJuoksukellon mukana tuli paitsi sykevyö, myös klipsilaturi sekä ANT-muistitikku, jonka avulla harjoitukset saa siirrettyä kellosta tietokoneelle ja Garminin palveluun. Garmin Connect toimii nettiselaimella ja sieltä voi tarkastella paitsi yksittäisen lenkin tietoja, myös tsekkailla tilastoja ja diagrammeja koko siltä ajalta, kun tilille on juoksudataa siirtänyt. Garmin Forerunner -mallit ja Garmin Connect ovat kehittyneet tässä neljänkin vuoden aikana aika paljon, ja nyt myytävissä kelloissa tuo yhteys tietokoneeseen menee helpommin. Yhteysohjelman ensimmäisellä versiolla oli tapana välillä takkuilla siirrettäessä tietoja koneelle. Nykyisin käytössäni oleva ohjelma on toiminut hyvin, ja pääosin olen ollut juoksukelloon ihan hurjan tyytyväinen.\nMinulle juoksukellon kanssa matkanteko on luontevaa ja motivoivaa. Tykkään suunnitella lenkin vauhteja ja sykkeitä etukäteen, ja sitten juosta suunnitelman mukaan. Edistymisen seuraaminen ja tilastojen pyörittely on koukuttavaa ja tuo lisäintoa juoksemiseen. Olen joskus Garminin hankkimisen jälkeenkin kokeillut juosta ilman kelloa, ikään kuin testatakseni, olisiko se jollain lailla rennompaa, mutta noiden lenkkien jälkeen olen sitten harmitellut sitä, etten ole saanut mistään dataa siitä, millaista vauhtia oikein tuollaisella rennolla lenkillä juoksen! Minulle juoksukello on siis ihan must, ja vaikka viikonloppureissulle lähtiessä (jos siis aion reissulla juosta) tärkein mukaan pakattava asia.\nKellolla kestää satelliittien etsintä yleensä useamman minuutin, mutta itse laitan sen ikkunalle etsimään satelliitteja pukiessani juoksukamoja päälle, niin ei sitten tarvitse seisoa pihalla pölön näköisenä käsi pystyssä. Juoksureitin tutkailu kartasta kertoo, että Garmin mittaa matkaa todella tarkasti, ja paljon paremmin kuin älypuhelinsovellukset. Kun olen testannut mm. Androidin Runtasticia ja Sports trackeria, on sovellusten reiteissä ollut outoja kiemuroita ja matkan mittauskin menee useammalla prosentilla pieleen. Myös nopeutta laite näyttää aika tarkasti, tosin pienellä viiveellä, ja erityisesti sankassa metsässä tai kerrostalojen keskellä nopeusnäyttö ei ole niin luotettava. Sykkeenkin laite mittaa tarkasti ja enimmäkseen virheettä, mutta esim. sykevälivaihtelua tai palautumisaikaa se ei ilmoita, toisin kuin monet uudemmat urheilukellot. Korkeuden mittauksen kanssa on vähän niin ja näin, välillä korkeusmittaus on onnistunut hyvin, välillä tiedoissa ei näy jotain karseaa ylämäkeä ollenkaan!\nKun aloin suunnitella maratonia tälle syksylle, minulle iski pieni paniikki, että hetkinen, mitenkäs tuo Garminin akku kestääkään mun hidasvauhtisen maratonin?! Uutena laitteelle luvattiin 8 tunnin akunkesto GPS päällä, mutta tässä vuosien varrella akunkesto on tietysti heikentynyt. Olen testannut ja laskeskellut, että taustavalo päällä akku kestää vain noin 3,5 tunnin suorituksen. Ilman taustavaloa akku saattaisi kestää viisikin tuntia, mutta ihan varma en voi olla, joten en halua maratonilla riskeerata. Hiukan tiedonhakua, ja ratkaisu löytyi usb:n kautta ladattavasta ja virtaa antavasta varavirtalähteestä. Vielä kun selvisi, että Garmin myös mittaa aikaa ja matkaa ihan nätisti myös ollessaan latauksessa (kaikki kellot eivät toimi näin), niin ei muuta kuin ostoksille. Hankin Clas Ohlssonilta 15 eurolla tuollaisen pienen varavirtamötikän, ja testasinkin sitä jo kolmenkympin pitkiksellä ja hyvin toimii. Tuon kyseisen mötikän täydellä latauksella saan Garminin akun ladattua tyhjästä täyteen kolmesti, joten voisin kuvitella, että tuollainen olisi aika näpsäkkä lisävaruste moneenkin GPS-juoksukelloon esim. pidemmille polkujuoksuille tai ultramatkoille. Suosittelen!\nMulla on tiettyjä rutiineja lenkille lähtiessä ja kotiin palatessa. Lähtiessä pitää aina ensin tarkistaa, että juoksukello on latingissa ja laittaa se pukemisen ajaksi etsimään satelliitteja. Kotiin tullessa, sitten kun olen saanut kengät ja päällysvaatteet pois, niin heitän (siis kuvaannollisesti, en tietenkään ala paiskimaan kultaani) Garminin läppärin viereen ja annan ANTin hoitaa tietojen siirron koneelle. Yleensä sitten venyttelyn ja joskus vasta suihkun jälkeen istahdan koneelle perkaamaan lenkkidataa. Nyt, kun juoksukello on kulkenut mukanani jo useamman vuoden, en oikein osaisikaan enää olla ilman. On se vaan loistokaveri!\nLähettänyt Anne klo 19.08\nTunnisteet: Garmin, juoksu, juoksuvarusteet


SANOISSA JA SIVUILLA: Chimamanda Ngozi Adichie: Huominen on liian kaukana\nTammikuu on lukukuukautena tarjonnut varsinaisia helmiä kohdalleni tänä vuonna, ja niistä ehdottomasti mieleen jää Chimamanda Ngozi Adichien loistokas novellikokoelma Huominen on liian kaukana (2012). Novelleissa liikutaan mantereelta toiselle, Nigeriasta Yhdysvaltoihin ja takaisin. Yleensä keskiössä on nigerialainen nainen. Hän on siirtolainen, yliopisto-opiskelija, järjestetyn avioliiton yllättämä tai kulttuurierojen keskelle heitetty perheenäiti.\nLänsimainen ihminen kuvataan toisenlaisen kulttuurin kohtaamisessa melko raadollisena, sillä hän on novelleissa täynnä ylimielisyyttä ja tietämättömyyttä - mikä kamala yhdistelmä! Adichie ei kuitenkaan tyydy syyllistämään tai edes pelkästään realistiseen kuvaukseen, vaan hänen tekstissään on lämpöä, armoa ja huumoria ja silti se on viiltävää.\nJos ei Amerikkakaan ole kultamaa ja unelmien täyttymys, myös Nigeria kuvataan väkivaltaisena, korruption turmelemana ja arvaamattomana maana. Sotien traumoihin palataan yhä uudelleen. Kaduilla nähdään palaneita ruumiita ja lapsia kuolee nälkään. Kulttuuriakaan ei ylistetä. Nigerialainen avioliitto, ainakin järjestetty, tuntuu melko karsealta naisen näkökulmasta. Voi sanoa, ettei Adichie kaunistele mitään, vaikka toisaalta afrikkalainen luonto ja ruokien tuoksu tunkeutuu suomalaiseen pakkaspäivään tavalla, joka ilahduttaa.\nAdichie lukeutuu yhdeksi lempikirjailijoistani, ja suurin syy tähän on, että hän avaa minulle lukijana mahdollisuuden kurkistaa maailmaan, jota en tunne lainkaan. Hän kirjoittaa afrikkalaisista naisista, perheistä ja siirtolaisista tavalla, jota monet eivät tee. Adichien tekstissä heillä on itsenäinen ääni, eivätkä he ole pelkkiä tahdottomia uhreja, vaikka kohtaavatkin kamalia asioita. Olen lukenut kaksi romaania Adichielta, Kotiinpalaajat ja Puolikas keltaista aurinkoa, ja mielestäni novellikokoelma toimii aivan yhtä hyvin. Harvoin törmää novellikokoelmiin, jonka jokainen novelli herättää mielenkiinnon ensimmäisistä virkkeistä alkaen.\nAdichielta täytyy lukea kaikki ilmestynyt. Se on nyt selvää.\nHelmet-haasteen kohdan #10, rodullistetun kirjailijan kirjoittama kirja, kuittaan tällä aarteella.\nLähettänyt Mila klo 9.07\nTunnisteet: Afrikka, Helmet 2019, kulttuurierot, naiset, naisten oikeudet, Nigeria, novellikokoelma, perhe, siirtolaisuus, suosikit, Yhdysvallat\nAnneli A 27. tammikuuta 2019 klo 16.37\nOlipas mukava yllätys löytää blogisi. Uusia blogikavereita on kiva saada. Adichie on yksi suosikkikirjailijoistani, tosin tuota novellikokoelmaa en ole lukenut. Suosittelen Puolikas keltaista aurinkoa ja Kotiinpalaajat.\nMila 27. tammikuuta 2019 klo 16.54\nKiitos kommentista! Se ilahdutti! Kiva, että löysit blogini, ja tervetuloa seuraamaan pieniä kirjoituksiani!\nKirjarakkautta 5. helmikuuta 2019 klo 9.05\nMinullekin Adichie on yksi lempikirjailijoistani. Blogissani on kylläkin vain yksi hänen kirjansa (eli juuri tämä novellikokoelma); hänen romaanejaan olen lukenut ennen blogiaikaani. Puolikas keltaista aurinkoa odottaa kyllä vielä lukemista, ja ainakin Kotiinpalaajat olisi kiva lukea joskus uudestaan.\nVielä katsaus vuoden 2018 luettuihin ja siitä etee...


Enemmän tilaa omille säännöillesi\njopa 5 vuodepaikkaan\nCaraBus/CaraTour 630 MEG [OUTLAW] on maailman ensimmäinen sarjavalmisteinen katumaasturi, joka on varustettu täydellisesti kalustosi kuljettamiseen suoraan tehtaalta. Yöksi kaikki on sijoitettu lukittuun takatalliin, päivällä se vie sinut turvallisesti ja nopeasti seuraavaan seikkailuun!\nCaraBus/CaraTour [OUTLAW] ‐kohokohdat\n[OUTLAW] tekee mitä tahansa, mitä haluat sen tekevän\nCaraBus/CaraTour 630 MEG [OUTLAW] erillisellä takatallilla. Siinä yhdistyvät valtava suljettu lastitila ja täysi asuintila. Tämä tekee siitä täydellisen kumppanin niille, jotka rakastavat seikkailuja.\ntilaa kahdelle moottoripyörälle tai yhdelle mönkijälle\nerillinen, täysin varusteltu asuintila\nRadalta vuoteeseen ja jälleen takaisin: [OUTLAW] ‐mallissa hotellihuone kulkee aina mukanasi, kisa kisalta, kilometri kilometriltä.\nUnohda tee‐se‐itse ‐ratkaisut ja keskity pääasiaan!\nVietä enemmän aikaa pyörän selässä – älä tuhlaa kallista vapaa‐aikaa kuljetusauton tee‐se‐itse rakenteluun. WEINSBERG CaraBus/CaraTour 630 MEG [OUTLAW] edustaa parhaimmillaan innvatiivista WEINSBERG‐laatua!\nCaraBus/CaraTour [OUTLAW] - tietosivu\nTutustu CaraBus/CaraTour [OUTLAW] ‐pohjaratkaisuihin\nPohjapiirros kaikille: [OUTLAW] ‐mallissa voit valita molempien designversioiden CaraBus ja CaraTour välillä. Molemmat versiot käyttävät mahtavaa 630 MEG ‐pohjapiirrosta – koska täydellinen on kuitenkin joskus riittävän hyvä!\nCaraBus/CaraTour [OUTLAW]– pohjaratkaisut\nWEINSBERG [OUTLAW] ‐jälleenmyyjäsi\nPohjapiirros 630 MEG\nMakuukorkeus vuoteen (patjan) yläpuolella n. 59 cm\nVuoteen leveys n. 170 cm\nVuoteen pituus oikealla n. 197,5 cm\nVuoteen pituus vasemmalla n. 193 cm\nKuormausleveys pyöräkoteloiden välissä n. 137,5 cm; lisäosien päällä enemmän ja tilaa ohjastangoille\nKuormauskorkeus n. 148 cm\nKuormaussyvyys oikealla puolella n. 220 cm\nKuormaussyvyys vasemmalla puolella n. 217 cm\nHelposti tilaa kahdelle poikittaiselle eurokuormalavalle peräkkäin (120 cm x 80 cm / kuormalava)\nErikoistuja vai monitaituri? CaraBus/CaraTour on kumpaakin, käytännöllisesti jäsennellyn sisätilansa ansiosta.\nSuuri luukku, paljon tilaa: Mikään muu tämän luokan CUV tarjoaa tämänkaltaisen valtavan tavaratilan.


Perhesurmien estoon halutaan tehoa - Kotimaa - Helsingin Sanomat\nPerhesurmien estoon halutaan tehoa\nOpettajille ja muille viranomaisille halutaan oikeus ilmoittaa oma-aloitteisesti poliisille väkivallan uhasta. Sisäministeriön ehdotuksen tavoitteena on estää perhe- ja lastensurmia sekä perheväkivaltaa. Opettaja tai muu viranomainen voisi ilmoittaa poliisille, jos epäilee vanhempien pahoinpitelevän lasta.\nOpettajille ja muille viranomaisille halutaan oikeus ilmoittaa oma-aloitteisesti poliisille väkivallan uhasta. Sisäministeriön ehdotuksen tavoitteena on estää perhe- ja lastensurmia sekä perheväkivaltaa.\nOpettaja tai muu viranomainen voisi ilmoittaa poliisille, jos epäilee vanhempien pahoinpitelevän lasta. Tähän asti poliisin on täytynyt itse kysyä tietoja. Ongelmana on ollut, että poliisi ei tiedä toisella viranomaisella olevista tiedoista eikä siksi osaa niitä edes pyytää.\nEhdotus koskee neljäätoista eri lakia. Tavoitteena on, että lakien muutosesitykset vietäisiin eduskunnan käsittelyyn syksyllä ja että ne astuisivat voimaan ensi vuoden alusta.


Jos oppilas ei pääse tunnille, hän voi korvata käyttämättä jääneen tunnin osallistumalla vastaavan tasoiselle saman mittaiselle tai lyhyemmälle tunnille. Oikeus korvaamiseen on voimassa kuukauden ajan saman lukukauden kuluessa. Se ei siis siirry seuraavalle lukukaudelle.\nIlmoittautuminen ja lopettaminen\nTunneille ilmoittaudutaan koko lukuvuodeksi. Opinnot jatkuvat keväällä ilman uutta ilmoittautumista, mikäli oppilaspaikkaa ei ennen vuodenvaihdetta ole peruttu. Lopettamisesta on ehdottomasti ilmoitettava, koska kevään lukukausimaksut vanhoille oppilaille postitetaan automaattisesti. Lopettamisilmoituksen laiminlyönyt joutuu maksamaan jo lähetetystä laskusta ja sen perumisesta aiheutuvat käsittelykulut 25 euroa.\nOppilasmaksu on maksu oppilaspaikasta lukukaudeksi kerrallaan. Emme valitettavasti voi ottaa vastaan Smartum- ym. seteleitä.\nJos lopettaminen tapahtuu syyslukukaudella ennen syyslomaa tai kevätlukukaudella ennen hiihtolomaa, peritään oppilaalta/asiakkaalta puolikas lukukausimaksu. Jos oppilas lopettaa ko. lomien jälkeen, peritään täysi lukukausi maksu. Tästä voidaan poiketa vain erityisen painavasta syystä, esim. lääkärintodistus


Holiday Inn Port Moresby, an IHG Hotel - Port Moresby | Hotels.com\nHoliday Inn Port Moresby, an IHG Hotel, Port Moresby, National Capital District, Papua Uusi-GuineaMatkakohde\nCnr Waigani Dr & Wards Rd Boroko, Port Moresby, 121, NCD, Papua Uusi-Guinea\nHubert Murrayn stadion (16 minuutin kävelymatka)\nParlamenttitalo (35 minuutin kävelymatka)\nPort Moresbyn golfkerho (43 minuutin kävelymatka)\nPNG-jalkapallostadion – 4,5 km\nPort Moresby Nature Park – 4,6 km\nPapua-Uusi-Guinean yliopisto – 4,7 km\nHuone, 1 suuri parisänky, Tupakointi sallittu, Torni\nHuone, 1 parisänky, Tupakointi kielletty (Guest)\nHuone, 1 parisänky, Tupakointi sallittu (Guest)\nHuone, 1 suuri parisänky, Tupakointi kielletty (Garden Wing)\nHuone, 1 suuri parisänky, Tupakointi kielletty, Torni\nHuoneisto, Tupakointi kielletty, Torni (1 King Bed)\nHuoneisto, Tupakointi sallittu, Torni\nHuoneisto, 1 suuri parisänky, Tupakointi sallittu (Garden Wing)\nHuone, 1 suuri parisänky, Tupakointi sallittu (Garden Wing)\nHuoneisto, 2 makuuhuonetta, Tupakointi sallittu, Torni\nHuone, 2 keskisuurta parisänkyä, Tupakointi kielletty (Garden Wing)\nHuone, 2 keskisuurta parisänkyä, Tupakointi sallittu (Garden Wing)\nIdler'sin ranta – 23,2 km\nMajoitusliikkeessä on täyden palvelun kylpylä, Divine Beauty. Palveluihin kuuluvat kasvohoidot, vartalohoidot ja käsi- ja jalkahoidot. Kylpylässä on tarjolla muun muassa refleksologiahoidot.\nKopi Haus – ravintola, jonka erikoisuutena on kansainvälinen keittiö. Ravintola tarjoilee aamiaisen, lounaan ja illallisen.\nLisävuodemaksu on 120.0 PGK per yöpyminen\nBuffetaamiaisesta veloitetaan noin 60 PGK lisämaksu aikuisilta ja noin 30 PGK lisämaksu lapsilta\nTarjoaako Holiday Inn Port Moresby, an IHG Hotel ilmaisen peruutusoikeuden ja täyden hyvityksen?\nKyllä, Holiday Inn Port Moresby, an IHG Hotel tarjoaa täysin hyvitettäviä huoneita sivustollamme. Ne voi peruuttaa siihen asti, kunnes sisäänkirjautumiseen on muutama päivä aikaa. Muista vain tarkistaa tarkat ehdot ja rajoitukset majoitusliikkeen peruutuskäytännöistä.\nMillaisiin puhtaus- ja hygieniatoimenpiteisiin Holiday Inn Port Moresby, an IHG Hotel on ryhtynyt?\nTarjoaako Holiday Inn Port Moresby, an IHG Hotel pysäköintipaikkoja paikan päällä?\nOnko majoitusliikkeessä Holiday Inn Port Moresby, an IHG Hotel uima-allas?\nSalliiko Holiday Inn Port Moresby, an IHG Hotel lemmikit?\nMitkä ovat majoitusliikkeen Holiday Inn Port Moresby, an IHG Hotel sisään- ja uloskirjautumisajat?\nTarjoaako Holiday Inn Port Moresby, an IHG Hotel ravintolapalveluita tai onko sen lähiseudulla ravintoloita?\nKyllä, paikan päällä on 2 ravintolaa, joissa voit nauttia seuraavista: kansainvälinen keittiö. Läheisiin ravintoloihin kuuluvat Buffalo Burgers (5 minuutin kävelymatkan päässä), Palazzo (6 minuutin kävelymatkan päässä) ja Bel Cibo (13 minuutin kävelymatkan päässä).\nTarjoaako Holiday Inn Port Moresby, an IHG Hotel lentokenttäkuljetuspalvelun?\nMitä tekemistä Holiday Inn Port Moresby, an IHG Hotel ja sen lähiympäristö tarjoavat?\nLähellä on useita harrastusmahdollisuuksia, ja voit esimerkiksi sukeltaa sekä petrata swingiäsi läheisellä golfkentällä. Muihin paikan päällä oleviin aktiviteettimahdollisuuksiin kuuluu racketball/squash. Voit rentoutua vaikkapa kylpylähoidoissa ja virkistää itseäsi pulahtamalla ulkouima-altaaseen. Holiday Inn Port Moresby, an IHG Hotel tarjoaa asiakkaiden käyttöön myös kuntokeskuksen ja puutarhan.\nKiran&Onella, 1 yön perhematka, 20. huhtik. 2020\n2 yön matka kaverien kanssa, 12. maalisk. 2020\nMomia, 3 yön perhematka, 5. helmik. 2020\nJo, 6 yön liikematka, 29. marrask. 2019\nFabrice, 1 yön matka, 18. toukok. 2019\nPhilip, 1 yön liikematka, 5. huhtik. 2019\nDavid, 1 yön liikematka, 30. maalisk. 2019


Lääkeinfo.fi - lääkevalmisteiden pakkausselosteet - MYFORTIC enterotabletti 180 mg, 360 mg\nMYFORTIC enterotabletti 180 mg, 360 mg\nLataa äänitiedostona, MP3 (7,3 mt, 12.06.2021 19:05:06)\nMyfortic 180 mg enterotabletti\nMyfortic 360 mg enterotabletti\nMitä Myfortic on ja mihin sitä käytetään\nMitä sinun on tiedettävä, ennen kuin otat Myforticia\nMiten Myforticia otetaan\nMyforticin vaikuttava aine on mykofenolihappo. Tämä kuuluu immunosuppressantteihin.\nMyforticia käytetään estämään elimistöäsi hylkimästä munuaissiirrännäistä.\nMyforticia käytetään yhdessä siklosporiinia ja kortikosteroideja sisältävien lääkkeiden kanssa.\nJos jokin kohta näistä ohjeista jää epäselväksi, pyydä lääkäriä selvittämään asia sinulle ennen kuin otat mykofenolaattia. Ks. myös lisätietoja tämän kohdan otsikoiden ”Varoitukset ja varotoimet” sekä ”Raskaus ja imetys” alta.\nÄlä ota Myforticia:\njos olet allerginen mykofenolihapolle, mykofenolinatriumille, mykofenolaattimofetiilille tai tämän lääkkeen jollekin muulle aineelle (lueteltu kohdassa Pakkauksen sisältö ja muuta tietoa).\njos et käytä tehokasta ehkäisymenetelmää (ks. Myfortic-hoitoa saavien naisten ja miesten ehkäisy)\njos imetät (ks. myös kohta ”Raskaus ja Imetys”).\nKerro lääkärillesi ennen Myforticin ottamista, jos jokin yllämainituista kohdista koskee sinua.\nKeskustele lääkärin tai apteekkihenkilökunnan kanssa ennen kuin käytät Myforticia:\njos sinulla on tai on aiemmin ollut vakavia ruuansulatuskanavan ongelmia, esim. mahahaava.\njos sinulla on harvinainen perinnöllinen entsyymivajaus hypoksantiini-guaniini fosforibosyyli-transferaasista (HGPRT) kuten Lesch-Nyhanin tai Kelley-Seegmillerin oireyhtymät.\nMyfortic heikentää elimistösi puolustusmekanismeja auringonvaloa vastaan ja lisää siten riskiä sairastua ihosyöpään. Tämän takia sinun tulee rajoittaa altistumistasi auringonvalolle ja UV-valolle käyttämällä suojaavia vaatteita sekä levittämällä iholle useasti aurinkovoidetta, jossa on korkea suojakerroin. Kysy lääkäriltä neuvoa, miten suojautua auringonvalolta.\njos sinulla on hepatiitti B tai C, Myfortic saattaa lisätä riskiä näiden sairauksien uudelleenaktivoitumiselle. Lääkäri voi haluta ottaa verikokeita ja seurata vointiasi näihin sairauksiin viittaavien laboratorioarvojen tai oireiden varalta. Jos saat jotain oireita (kellertävä iho ja silmänvalkuaiset, pahoinvointi, heikentynyt ruokahalu, tumma virtsa), kerro heti asiasta lääkärille.\njos sinulla on pitkittynyt yskä tai hengästyt, varsinkin muiden immunosuppressanttien käytön yhteydessä, kerro asiasta välittömästi lääkärille.\nlääkäri saattaa haluta tarkistaa veren vasta-ainetason Myfortic-hoidon aikana erityisesti tulehduksien uusiutuessa, varsinkin jos käytät myös muita immunosuppressantteja, ja kertoo sinulle, mikäli voit jatkaa Myforticin käyttöä.\njos sinulla on tulehdusoireita (esim. kuume, kurkkukipu), odottamattomia mustelmia ja/tai verenvuotoa, sinun pitää kertoa näistä oireista välittömästi lääkärillesi.\nlääkäri saattaa haluta tarkistaa valkosolujesi määrän Myfortic-hoidon aikana, ja kertoo sinulle, mikäli voit jatkaa Myforticin käyttöä.\nvaikuttava aine mykofenolihappo ei ole sama lääke kuin samanlaiselta kuulostava mykofenolaattimofetiili. Sinun ei pidä vaihtaa lääkkeiden välillä ilman lääkärin määräystä.\nMyforticin käyttö raskauden aikana saattaa vahingoittaa sikiötä (ks. myös ”Raskaus ja imetys”) ja lisätä keskenmenon (spontaanin abortin) vaaraa.\nMuut lääkevalmisteet ja Myfortic\nErityisesti sinun tulee keskustella lääkärin kanssa, jos käytät jotakin alla mainituista:\nmuita immunosuppressantteja kuten atsatiopriinia tai takrolimuusia\nlääkkeitä korkean kolesterolin hoitoon kuten kolestyramiinia\naktiivista lääkehiiltä, jota käytetään ruuansulatusongelmiin kuten ripuliin, kipeään vatsaan ja ilmavaivoihin\nmagnesiumia ja alumiinia sisältäviä antasideja\nlääkkeitä virusinfektioiden hoitoon kuten asikloviiria tai gansikloviiria\nKerro myös lääkärillesi, jos suunnittelet rokotteiden ottamista.\nEt saa luovuttaa verta Myfortic-hoidon aikana etkä vähintään 6 viikkoon hoidon lopettamisen jälkeen. Miehet eivät saa luovuttaa siemennestettä Myfortic-hoidon aikana eivätkä vähintään 90 päivään hoidon lopettamisen jälkeen.\nMyfortic ruuan ja juoman kanssa\nVoit ottaa Myforticin ruuan kanssa tai tyhjään mahaan. Sinun tulee kuitenkin valita toinen näistä vaihtoehdoista ja noudattaa joka päivä tätä samaa tapaa, jotta lääkeaineen imeytyminen pysyy samanlaisena.\nMyforticia voidaan käyttää iäkkäille potilaille (65 vuotta tai vanhemmat) ilman annostuksen muuttamista.\nMyforticin käyttöä lapsille ja nuorille ei suositella tietojen puutteiden vuoksi.\nJos tulet raskaaksi mykofenolaattihoidon aikana, sinun on ilmoitettava siitä heti lääkärille. Jatka kuitenkin mykofenolaattihoitoa, kunnes pääset lääkärin vastaanotolle.\nÄlä käytä Myfortic-valmistetta, jos imetät. Pieniä lääkeainemääriä saattaa kulkeutua äidinmaitoon.\nMyfortic-hoitoa saavien naisten ehkäisy\nJos olet nainen ja voit tulla raskaaksi, sinun on käytettävä Myfortic-valmisteen kanssa tehokasta ehkäisymenetelmää:\nennen Myfortic-hoidon aloittamista\nkoko Myfortic-hoidon ajan\n6 viikon ajan Myfortic-hoidon loputtua.\nKeskustele lääkärin kanssa sinulle parhaiten soveltuvasta ehkäisymenetelmästä. Tämä riippuu henkilökohtaisesta tilanteestasi. Kahta ehkäisymenetelmää suositellaan käytettäväksi, jotta minimoidaan tahattoman raskauden riski. Jos epäilet, että ehkäisysi on saattanut pettää tai jos olet unohtanut ottaa ehkäisytabletin, ota mahdollisimman pian yhteyttä lääkäriin.\nMyfortic-hoitoa saavien miesten ehkäisy\nSaatavilla oleva näyttö ei osoita epämuodostumien tai keskenmenojen riskin lisääntyneen isän käyttäessä mykofenolaattia. Riskiä ei voida kuitenkaan kokonaan sulkea pois. Varotoimenpiteenä sinun tai sinun naispuolisen kumppanisi on suositeltavaa käyttää luotettavaa ehkäisymenetelmää hoidon aikana ja 90 päivän ajan Myforticin käytön lopettamisen jälkeen. Jos suunnittelet lapsen hankkimista, keskustele mahdollisista riskeistä lääkärin kanssa.\nEi ole osoitettu, että Myfortic vaikuttaisi ajokykyyn tai kykyyn käyttää koneita.\nMyfortic sisältää natriumia\nMyfortic 180 mg sisältää 13 mg natriumia (ruokasuolan toinen ainesosa) per tabletti. Tämä vastaa 0,65 %:a suosittellusta natriumin enimmäisvuorokausiannoksesta aikuiselle.\nMyfortic 360 mg sisältää 26 mg natriumia (ruokasuolan toinen ainesosa) per tabletti. Tämä vastaa 1,3 %:a suositellusta natriumin enimmäisvuorokausiannoksesta aikuiselle.\nMyfortic sisältää laktoosia\nJos lääkäri on kertonut, että sinulla on jokin sokeri-intoleranssi (laktoosi, galaktoosi tai glukoosi mukaan luettuna), keskustele lääkärin kanssa ennen Myforticin ottamista.\nKäytä Myfortic-valmistetta juuri siten kuin lääkäri on määrännyt. Myfortic-valmistetta määrää sinulle ainoastaan lääkäri jolla on kokemusta elinsiirtopotilaiden hoidosta. Tarkista ohjeet lääkäriltä tai apteekista, jos olet epävarma.\nMiten paljon sinun tulee ottaa\nTavanomainen päivittäinen Myfortic-annos on 1440 mg. Ensimmäinen 720 mg annos annetaan 72 tunnin kuluessa munuaisensiirron jälkeen.\n180 mg tabletit\nTavanomainen annos on 8 tablettia vuorokaudessa jaettuna kahteen 720 mg:n osa-annokseen, eli neljä 180 mg:n tablettia aamulla ja neljä illalla.\n360 mg tabletit\nTavanomainen annos on 4 tablettia vuorokaudessa jaettuna kahteen 720 mg:n osa-annokseen, eli kaksi 360 mg:n tablettia aamulla ja kaksi illalla.\nJos sinulla on vakavia munuaisongelmia\nPäivittäinen annoksesi ei saisi ylittää 1440 mg (8 tablettia 180 mg:n tai 4 tablettia 360 mg:n Myforticia).\nÄlä jaa tai murskaa tabletteja.\nÄlä ota tabletteja, jotka ovat rikki tai hajonneet osiin.\nHoitoa jatketaan niin pitkään kuin tarvitset immunosuppressiota, jotta estettäisiin elimistöäsi hylkimästä munuaissiirrännäistä.\nJos otat enemmän Myforticia kuin sinun pitäisi\nJos olet ottanut liian suuren lääkeannoksen tai vaikkapa lapsi on ottanut lääkettä vahingossa,\nota aina yhteyttä lääkäriin, sairaalaan tai Myrkytystietokeskukseen (puh. 0800 147 111) riskien arvioimiseksi ja lisäohjeiden saamiseksi. Lääkärin apu saattaa olla tarpeen. Ota tabletit mukaasi ja näytä ne lääkärille tai sairaalahenkilökunnalle. Jos sinulla ei ole enää tabletteja jäljellä, ota tyhjä pakkaus mukaasi.\nJos unohdat ottaa Myforticia\nJos unohdat ottaa lääkkeesi, ota se heti kun huomaat unohduksen, paitsi jos alkaa olla aika ottaa seuraava annos. Silloin otat seuraavan annoksen normaalin aikataulun mukaan. Kysy neuvoa lääkäriltä, jos olet epävarma. Älä ota kaksinkertaista annosta korvataksesi unohtamasi annoksen.\nMyfortic-hoidon lopettamisen vaikutukset\nÄlä lopeta itse lääkitystä, ainoastaan lääkärin määräyksestä. Myfortic-hoidon lopettaminen saattaa lisätä siirteen hyljintäreaktion mahdollisuutta.\nIäkkäät potilaat voivat kokea enemmän haittavaikutuksia heikentyneen puolustusjärjestelmän takia.\nImmunosuppressantit, Myfortic mukaan lukien, estävät elimistön luonnollisia puolustusmekanismeja estääkseen elimistöäsi hylkimästä siirrännäistä. Siksi elimistö ei myöskään pysty torjumaan infektioita yhtä tehokkaasti kuin normaalisti. Myfortic-hoidon aikana voi kehittyä tavallista enemmän erilaisia infektioita esim. aivoissa, iholla, suussa, mahassa ja suolistossa, keuhkoissa ja virtsateissä.\nLääkärisi seuraa säännöllisin verikokein mahdollisia verisolujesi määrissä tapahtuvia muutoksia sekä veriarvojasi (esim. sokeri-, rasva- ja kolesteroliarvoja).\ninfektio-oireet kuten kuume, vilunväristykset, hikoileminen, väsymyksen tunne, uneliaisuus tai voimattomuuden tunne. Myfortic-lääkityksen aikana voit sairastua tavallista enemmän virus, bakteeri ja sieni-infektioihin. Ne voivat kohdistua eri elinjärjestelmiin, yleisimmin munuaisiin, virtsarakkoon, ylä- ja/tai alahengitysteihin.\nverta oksennuksessa tai ulosteessa, mustat ulosteet, vatsan tai suolen haavauma.\nturvonneita imusolmukkeita, uuden ihonkasvaimen kehittyminen tai olemassa olevan ihokasvaimen suureneminen tai muutoksia luomessa. Immunosuppressiivista hoitoa saavilla potilailla on suurentunut riski sairastua syöpään. Hyvin pienelle osalle Myforticia saavista potilaista on kehittynyt iho- tai imusolmukesyöpä.\nKeskustele lääkärin kanssa välittömästi, jos havaitset jonkin näistä yllämainituista haittavaikutuksista.\nHyvin yleisiä (vähintään 1 potilaalla 10:stä)\nalhainen veren kalsiumpitoisuus (hypokalsemia)\nalhainen veren kaliumpitoisuus (hypokalemia)\nkorkea virtsahappopitoisuus veressä (hyperurikemia)\nnivelkivut (ns. artralgia).\nYleisiä (alle 1 potilaalla 10:stä)\npunasolumäärän niukkuus, joka saattaa johtaa väsymykseen, hengästyneisyyteen ja kalpeaksi muuttumiseen (anemia)\nverihiutaleiden niukkuus, joka saattaa johtaa odottamattomiin verenvuotoihin ja mustelmiin (trombosytopenia)\nkorkea veren kaliumpitoisuus (hyperkalemia)\nalhainen veren magnesiumpitoisuus (hypomagnesemia)\nvatsakipu, tulehdus mahalaukun limakalvolla, vatsan turvotus, ummetus, ruuansulatushäiriö, ilmavaivat, löysät ulosteet, pahoinvointi, oksentelu\nepänormaalit arvot maksan tai munuaisten toimintakokeista\nlihaskivut (ns. myalgia)\nturvonneet kädet, nilkat tai jalkaterät (perifeerinen turvotus)\nMelko harvinainen (alle 1 potilaalla 100:sta)\nnopea sydämen syke (takykardia) tai epäsäännöllinen sydämen syke (kammiolisälyönti), nestettä keuhkoissa (keuhkoedeema)\nkasvain joka näyttää pussilta (kysta) joka on täynnä nestettä (lymfa) (lymfoseele)\npunaiset ja turvonneet silmät (konjunktiviitti), hämärtynyt näkö\nröyhtäily, pahanhajuinen hengitys, suolitukos (ileus), suun haavaumat, närästys, kielen värjäytyminen, kuiva suu, ientulehdus, haimatulehdus johtaen kovaan ylävatsakipuun (pankreatiitti), sylkirauhasten tukos, vatsakalvontulehdus (peritoniitti)\ntulehdus luissa, veressä ja iholla\nverta virtsassa, munuaisvaurio, polttava tunne virtsatessa ja virtsaamisvaikeuksia\nhiustenlähtö, mustelmia iholla\nniveltulehdus (artriitti), selkäkipuja, lihaskramppeja\nruokahaluttomuus, kohonneet veren rasva- (hyperlipidemia), sokeri- (diabetes) ja kolesteroliarvot (hyperkolesterolemia), tai alentunut veren fosfaattipitoisuus (hypofosfatemia)\nflunssankaltaiset oireet (kuten väsymys, vilunväristykset, kurkkukipua, nivel- tai lihaskivut), turvonneet nilkat ja jalat, kipu, jäykkyyttä, jano, heikotus\noutoja unia, harhaluulot\nkyvyttömyys saavuttaa tai ylläpitää erektiota\nyskä, hengitysvaikeudet, kivulias hengitys (mahdollisia interstitiaalisen keuhkosairauden oireita).\nkuume, kurkkukipu, tiheään toistuvat infektiot (mahdollisia veren valkosolujen puutteesta johtuvia oireita) (agranulosytoosi).\nMuita haittavaikutuksia jotka on raportoitu samankaltaisten valmisteiden kohdalla\nMuita haittavaikutuksia, jotka on raportoitu lääkeaineryhmään johon Myfortic kuuluu: paksusuolitulehdus, sytomegaloviruksen aiheuttama tulehdus mahalaukun limakalvolla; suolen seinämään kehittyvä reikä, johon liittyy ankaraa vatsakipua ja mahdollisesti verenvuotoa; mahahaava tai pohjukaissuolihaava, tiettyjen valkosolujen tai kaikkien verisolujen määrän väheneminen; vakavat infektiot, kuten sydämen ja sen läppien sekä aivokalvon- että selkäydinkalvontulehdus; hengenahdistus ja yskä, jotka saattavat johtua bronkiektasiasta (tila, jossa keuhkoputket ovat epänormaalin laajentuneet); sekä muut vähemmän yleiset bakteeritulehdukset, jotka yleensä johtavat vakavaan keuhkotautiin (tuberkuloosi ja atyyppinen mykobakteeri-infektio). Keskustele lääkärin kanssa, mikäli saat pitkittyneen yskän tai hengästyneisyyttä.\nÄlä käytä vahingoittunutta pakkausta tai pakkausta, johon on kajottu.\nMitä Myfortic sisältää\nVaikuttava aine: mykofenolihappo (mykofenolaattinatriumina). Myfortic 180 mg enterotabletti sisältää 180 mg mykofenolihappoa. Myfortic 360 mg enterotabletti sisältää 360 mg mykofenolihappoa\nTabletin ydin: maissitärkkelys, povidoni, krospovidoni, laktoosi, vedetön kolloidinen piidioksidi, magnesiumstearaatti.\nPäällyste: 180 mg tabletti: hypromelloosiftalaatti, titaanidioksidi (E171), keltainen rautaoksidi (E172), indigokarmiini (E132) 360 mg tabletti: hypromelloosiftalaatti, titaanidioksidi (E171), keltainen ja punainen rautaoksidi (E172).\nMyfortic 180 mg on vaaleanvihreä, viistoreunainen pyöreä enterotabletti, toisella puolella merkintä ”C”.\nMyfortic 360 mg on vaalean oranssinpunainen, ovaalinmuotoinen enterotabletti, toisella puolella merkintä ”CT”.\nMyfortic 180 mg enterotabletit ovat saatavilla 20, 50, 100, 120 tai 250 tabletin läpipainopakkauksissa.\nMyfortic 360 mg enterotabletit ovat saatavilla 50, 100, 120 tai 250 tabletin läpipainopakkauksissa.


Jenni | Varjakpaw Wiki | Fandom\nKissat, Varjakin jengin jäsenet, Naispuoliset hahmot,\nMalline:Hahmobox Jenni (engl. Jessie) on hyvin nuori, marmelaadin ruskeanpunainen raidallinen naaraskissa, jolla on siniset silmät ja yksi revitty korva.\nJenni on nuori kissa, joka asuu satamalla hänen isoäitinsä, Rouva Kattilan kanssa. Hän tykkää kuunnella Rouva Kattilan tarinoita ja muistaa ne hyvin. Luonteeltaan hän on kiltti ja on nopea juoksemaan.\nJenni näyttäytyy ensimmäisen kerran kun Varjak, Kataja ja Tami saapuvat satamalle. Hän on kuuntelemassa Rouva Kattilan tarinaa. Jenni on innoissaan nähdessään Varjakin josta on puhuttu paljon.\nMyöhemmin Selja Kalman jengin partio saapuu satamalle. He kysyvät ovatko paikan kissat nähneet Varjakia, joka on lainsuojaton. Rouva Kattila väittää vastaan tarmokkaasti ja suojelee Varjakia ettei hän paljastuisi. Jengiläiset eivät tätä usko ja vievät Jennin mukanaan. Varjak tulee esiin partion lähdettyä ja lupaa pelastaa Jennin.\nVarjak ja tämän ystävät tulevat hakemaan Jenniä ja kulkevat sillan ali. He näkevät Jennin siellä ja häneltä on jo revitty toinen korva. Varjak, Kataja ja muut tulevat esiin ja hyökkäävät. He hakevat Jennin pois Selja Kalman alueelta.\nRouva Kattila: Kuollut\nHaettu osoitteesta https://varjakpaw.fandom.com/fi/wiki/Jenni?oldid=1005


Hedelmäpelien säännöt - Kuinka pelata hedelmäpelejä netissä. Hedelmäpelistrategiat & voitto-oppaat\nKuinka pelata hedelmäpelejä netissä. Hedelmäpelistrategiat & voitto-oppaat.\nSlotit ovat yksi suosituimmista kasinopeleistä, sillä niitä on helppo pelata ja niissä on jännittävät voittomahdollisuudet. Slottejen pelaaminen on todella helppoa ja se ei tarvitse paljon ajatusta, että pelin oppisi.\nLue alhaalta, jos haluat selvittää lisää slotin säännöistä ja tavasta, jolla sinun tulisi pelata netti- tai perinteisellä kasinolla.\nMitä tulee tietää ennen hedelmäpelien pelaamista\nJos aiot pelata slotteja oikealla kasinolla, niin sinulla on mahdollisuus joko pelata oikeasta rahasta tai pelimerkeistä. Jos kyseinen peli on pelattavissa pelimerkeillä, niin sinun tulee vaihtaa rahasi pelimerkeiksi kasinon kassalla.\nSuosituimmat versiot kasinoilla olevista sloteista ovat kolikoita hyväksyviä versioita, pelimerkit saattavat silti olla kätevämpää, sillä sinun ei tarvitse raahata kasaa kolikoita kodistasi kasinolle. Yleisesti ottaen on mahdollista vaihtaa seteleitä pelimerkiksi kasinoilla.\nEnnen pelimerkkien ostoa tai seteleiden vaihtamista kolikoksi, sinun tulisi määritellä tietty käytettävä rahamäärä tietylle ajankohdalle. Pelaat slotteja tietenkin sillä mielellä, että haluat voittaa mukavia määriä rahaa, mutta sinun tulee ymmärtää, että voi myös tapahtua niin, että häviät kaiken. Siksi sääntönä on, että sinun tulisi ainoastaan pelata rahalla, jonka olet valmis häviämään. Sinun ei tulisi koskaan ylittää asettamisiasi rajoja.\nNettikasinojen hedelmäpeleissä, samat menetelmät pätevät, sinun tulee ainoastaan tehdä talletus kasinon kassalle, käyttäen yleisesti hyväksyttyjä nettimaksumahdollisuuksia. Jos sinulla on huolia turvallisuudesta, niin unohda nämä huolet, sillä suosituimmat nettihedelmäpelikasinot ovat lisensoituja ja turvallisia.\nUseimmat perinteisillä kasinoilla saatavilla olevista hedelmäpeleistä ovat yksinkertaisia tai sähköisiä hedelmäpelikoneita. Molemmat versiot käyttävä korkealaatuisia satunnaisnumerogeneraattoreita, joita ei voi huijata, vaikka yrittäisi mitä. Voitto mahdollisuudet ovat myös täysin tarkkoja.\nPelataksesi, sinun tulee valita kone, josta pidät ja syöttää haluttu määrä kolikoita siihen. Yleinen sääntö on, että mitä enemmän rahaa sijoitat panokseen, niin sitä korkeammat voitot tulet saamaan. Tässä tilanteessa sinun tulisi päättää, mikä on sinun mielestä oikea määrä, jonka aiot asettaa panokseen, ottaen huomioon käytössäsi olevat varat ja aika, jonka olet suunnitellut käyttäväsi kasinolla.\nVinkki: Pelin pelaaminen maksimaalisilla panoksilla, antaa sinulle mahdollisuuden voittaa jättiläismäisiä progressiivisia slottien jättipotteja, mutta se myös tyhjentää taskusi todella nopeasti, jos et tarkkaile rahojasi.\nKun olet käyttänyt valitsemasi määrän, sinun tulee vetää hedelmäpelikoneen vivusta, joka pelityylistä riippuen laittaa kelat pyörimään, tai käynnistää satunnaisnumerogeneraattorin.\nJos satut osumaan voittokombinaatioon maksuviivalla (yleensä keskellä), sinulle tullaan maksamaan sijoittamasi rahan ja voittoyhdistelmän harvinaisuuden mukaan.\nNettihedelmäpelit toimivat samalla tavalla, ainoastaan tällä kertaa sinun täytyy painaa "Pelaa"-nappia käynnistääksesi pelin. On myös suositeltavaa, että asetat budjettisi jokaiselle pelisessiolle, sillä pelaamme oikealla rahalla, jonka käsissä pitäminen saattaa olla hyvin addiktoivaa. Et edes välttämättä huomaa, kuinka paljon olet käyttänyt.\nMuista: Nettihedelmäpelit ovat paljon viihdyttävimpiä kuin perinteiset kasinopelit, sillä niiden korkealuokkainen teknologiaa pyörittää pelejä, oissa on upeat grafiikat ja häkellyttävät ääniefektit. Nettihedelmäpelit tulevat myös monilla teemoilla ja kaikilla mahdollisilla aiheilla.\nKuten näet, hedelmäpelien pelaaminen on todella nopeaa, eikä tarvitse tiettyjen sääntöjen opettelua. Suosittelemme silti jokaista pelaajaa tarkistamaan tietyt säännöt jokaisella kasinolla ennen pelaamista, jotta olisi perillä kaikesta, mikä liittyy rahojen nostamiseen, palkintojen lunastamiseen ja toisiin liittyviin asioihin.\nVaikka hedelmäpelit ovat täysin tuurista riippuvia pelejä, on silti joitain menetelmiä, jotka saattavat korottaa voittomahdollisuuksiasi. Tämän takia suosittelemme, että luet myös meidän muut hedelmäpelioppaamme. Tartu tähän mahdollisuuteen ja voita hedelmäpeleissä jo tänään.


Ateljee Saara: SUUNNITELMIA LOPPUKESÄLLE\nVaikka minulla ei olekaan enää kesälomaa jäljellä, se ei tarkoita ettenkö voisi nauttia kesäjutuista työn ja opiskelujen ohessa. Täyspäiväinen opiskelu jatkuu vasta syyskuun alussa, joten vielähän tässä on puolitoista kuukautta aikaa nauttia elämästä ilman aamusta-iltaan-kalenteri-täpösentäynnä -päiviä. Tajuttuani jälleen ilokseni kuinka paljon kesää on vielä jäljellä, aloin miettiä asioita, joita haluaisin vielä näinä pitkinä valoisina päivinä tehdä. Suunnitelmissa ainakin seuraavaa:\nIlosaarirock. Suomen ykkösfestarit! Paitsi että ne ovat minulle kotifestarit, ovat ne muutoinkin parhaiten järjestetyt festarit, joilla olen käynyt. Tänä vuonna menen fiilistelemään bändejä vain yhdeksi päiväksi (TÄNÄÄN!) ja odotan jo innolla etenkin Poets of the Fallin, Mewin ja Imagine Dragonsin keikkoja. Vähän harmittaa että lauantaina/sunnuntaina esiintyvät Ultra Bra, Pixies ja Mø jäävät tällä erää näkemättä, mutta uskon tämän päivän kattauksen korvaavan menetyksen :)\nTuristipäivä kotikaupungissa. Tähän kuuluu ehdottomasti kaikkien somien pikkuputiikkien kiertelyä, jätskiä torilla tai satamassa, päiväkahvit jollain söpöllä pikkuterassilla tai piknikinomaisesti puistossa... Lisäksi voisi vierailla pitkästä aikaa jossakin kaupungin museoista!\nMikkelin asuntomessut. En ole koskaan käynyt asuntomessuilla, vaikka hirmuisesti on jo jonkin aikaa kiinnostanut semmoisilla vierailu! Tänä vuonna ajattelin, että jos suinkin työajat antavat myöten, voisin lähteä päiväretkelle Mikkeliin. Mikäs sen ihanampaa kesätekemistä kuin fiilistellä kauniita asuntoja ja hakea inspiraatiota oman kämpän sisustukseen!\nLukea mahdollisimman paljon oman kirjahyllyn toistaiseksi lukemattomiksi jääneitä romaaneja. Olen ahkera ostamaan kirjoja ja taitava tekemään huimanhyviä kirjalöytöjä kirppareilta. Tämän vuoksi hyllyyni on kertynyt yksi jos toinenkin kiinnostava kirja, joita en kuitenkaan ole vielä toistaiseksi ehtinyt lukea. Tulevina sadepäivinä haluan hautautua näihin kirjoihin (sen minkä koulukirjojen pänttäämiseltä ehdin)!\nRetkeily. Haluan käydä mahdollisimman monesti retkellä. Lähellä, kaukana, metsässä, rannassa, missä tahansa. Kunhan on hyvät eväät ja iloinen mieli!\nVeneily. Joka kesä pitää päästä ainakin parille veneretkelle saareen. Mukaan kahvit termarissa ja jotain hyvää pientä syötävää: ah ja täydellinen kesäpäivä on siinä!\nYksi mökkipäivä. En ole koskaan ollut ahkera mökkeilijä, eikä perheelläni ole koskaan ollut kesämökkiä, koska kukaan meistä ei oikein välitä mökkeilynkonseptista. Kivempaa on aina ollut telttailla, matkustaa asuntoautolla tai jotain muuta vastaavaa. Toisaalta yksi mökkipäivä kesässä on ihan tunnelmallinen juttu (ainaisista itikoista huolimatta) ja tänä vuonna haluaisin toteuttaa mökkipäivän poikaystäväni kanssa hänen perheensä mökillä. Saunomista, järvessä uintia, hyvää ruokaa... Sounds good!\nMansikoiden syönti. Yhdet kotimaiset mansikat olen jo raskinut ostaa ja voi veljet miten makeita ja täydellisiä ne olivat! Lisäksi syynäsin rasian ennen ostoa niin tarkkaan, ettei siinä ollut yhtä ainutta huonoa yksilöä :D\nJalkapalloilu, frisbeegolffaus, puistojumpat. Kesällä on ihanaa liikkua ulkona, joten aina kun intoa vaan riittää, haluan sporttailla ulkona. Yksin, yhdessä, kaikki käy!\nSiinäpä muutamia suunnitelmia loppukesälle! Onko teillä jotain, mitä ehdottomasti haluaisitte vielä ehtiä tekemään tänä kesänä? Kamala, kuulostaa ihan siltä kuin kesä olisi jo jotenkin loppumaisillaan, mutta eihän se niin ole. Vielä on kesää jäljellä, hurraa!\nLähettänyt Saarai klo heinäkuuta 14, 2017\nTunnisteet: kesä, onnellisuus, suunnitelmissa


SM-Ralli - Rallin SM-sarja jatkuu kahden kuukauden tauon jälkeen Riihimäellä, jossa ajetaan kauden neljäs osakilpailu. Ralli alkaa nuotituksella perjantaina, kilpailijat...\nNiko Mäkinen on valmiina Rallin SM-sarjan kesäkauteen\n16.05.2017 / Toni Lönnroos\nRallin SM-sarja jatkuu kahden kuukauden tauon jälkeen Riihimäellä, jossa ajetaan kauden neljäs osakilpailu. Ralli alkaa nuotituksella perjantaina, kilpailijat lähtevät yhdeksänkymmenen erikoiskoekilometrin pituiselle reitille aamupäivällä ja maaliin heitä odotetaan illansuussa noin klo 17 aikoihin.\nKäynnissä oleva kausi on ollut Puistohulmin tiimille vaiheikas. Mäkinen ja kartanlukija Antti Haapala ovat päässeet maaliin kauden kolmessa ajetussa kisassa kahdesti, tosin molemmilla kerroilla Ford Fiesta R2:sta on riivannut tekniset murheet. Kauden aloituksessa Rovaniemellä kilpailu jäi kesken vaihdekepin katkettua.\n- Paljon on ollut alkukaudesta aurinkoa mutta aina sen eteen on jostain pölähtänyt tumma pilvi. Ei tässä kuitenkaan olla lannistuttu, sillä kun mies on ladattu Pohjalaisella luonteella, se tarkoittaa että entistä kovempaa vain yritetään, Mäkinen kertoo.\nMäkinen on kolmen osakilpailun jälkeen sarjassa yhdestoista, joten Riihimäeltä haetaan onnistumista.\n- Alkukauden jälkeen pistepotti on aika laiha, joten se tulee nyt kasvamaan. On sellainen positiivinen vire päällä kun kisapäivä lähenee, että se tietää hyvää. Mitään ei olla vielä menetetty, sillä heikoimman kisan pistemäärä saadaan pudottaa pois, joskin enää ei ole varaa jäädä ilman pisteitä.\nKaksikko ajoi kilpailua edeltävänä viikonloppuna testiä, ja kaikki oli kunnossa.\n- Auto on nyt huollettu perusteellisesti. Laatikko on käyty läpi, hyppiessä kolhuja saanut taka-akseli vaihdettu ja kaikki tsekattu, joten kilpuriin on täysi luotto. Testiä ajettiin vähän alle sata kilometriä, ja olihan se hienoa taas päästellä sorakelillä. Antti (Haapala) laittoi sekkarinsa hommiin ja kellotti pätkät, alkukankeuden jälkeen löytyi taas oikea fiilis ja voisi sanoa että orkesteri soitti hyvin yhteen. Vielä pitää kuitenkin saada kilsoja alle, mieluiten isolla tiellä jotta löytyy vauhti kohdalleen. Nuottiakin pitää treenata, saadaan siitä tarpeellista luottoa, joten onhan tässä vielä hommia ennen viikonlopun kisaa, mutta mieli loistaa kuin kevätaurinko, Mäkinen päättää.\nTällä kaudella ajetaan seitsemän osakilpailua, joista kuudesta ensimmäisestä viiden parhaan osakilpailun sekä kauden päättävän Tampereen kilpailun pisteet huomioidaan.\nTilanne SM3 -luokassa 3/7\n1) Emil Lindholm 77p\n2) Miika Hokkanen 37p\n3) Anssi Rytkönen 34p\n11) Niko Mäkinen 14p\nKuva: Sami Jaskari


Caravaani: Jättisieniä ja kaupunkituliaisia\nSitä on nautittu koko viikonloppu. Perjantaina oltiin iltapäivällä muutama tunti sienimetsällä ja suppilovahverot kerättiin talteen. Suuria ovat, sade ja lämmin syksy vasta alkoi kasvattaa niitä ja nyt on helppo saada kori täyteen. Keräsin märkien sammalien päältä suppiksia, jotka kaikki olivat suunnilleen sieniveitsen kokoisia. Onneksi oli pitkävartiset saappaat jalassa, huomasin näet, että seisoin suolla. Niin paljon vettä on satanut, että sammalikko, joka on aikaisempina vuosina olut lenkkitossuilla kuljettava, upotti nyt saappaat nilkkoihin asti veteen. Sain oikein nostella jalkoja, että pääsin ylös ja taas pysähdyin uudestaan sieniä poimimaan.\nLauantaina laitoimme leivinuuniin tulen ja minä tein pitkästä aikaa merimiespihviä ja lopusta lihasta pataa ja vielä kasvislaatikkokin pääsi uuniin muhimaan. Ruokien muhiessa uunissa teimme puutarhatöitä. Oli tosi lämmin päivä, tuuli oli aluksi kylmää mutta pianhan se hiki pihatöissä tuli. Kunnes tuli vettä niin, että oli pakko tulla sisälle ja saunan lämmitykseen.\nTänään sunnuntaina aamu alkoi uunissa yön muhineella uuniohrapuurolla. Vaaleanpunaista ja makeaa. Pitää nälän poissa pitkään. Sitten teimme aamupäivällä kunnon lenkin (11300 askelta) ja purollakin kävimme:\nKohina kuului jo kauas\nPuro on kuin kevättulvien jäljiltä, vettä on todella paljon enemmän kuin milloinkaan syksyllä. Kuivempien kesien jälkeen usein näin lokakuussa on vain pieni liru vettä virrannut. Erikoisia ovat nyt säät.\nJokainen päivä, jonka lenkillä syysluontoon olen aloittanut on ollut hyvä. Kyllä on välillä ollut tuskien taival saada itsensä ulkoiluvaatteisiin ja ulos. Mutta se on kannattanut.\nMies toi kaupungista tuliaisia - uudet kumitassut. Käytän kävelysauvoja niin ahkerasti, että entiset kumitassut olivat jo kuluneet puhki. Nämä uudet ovat hyvät, niissä on kitkaraidatkin. Olen sauvakävellyt näillä sorateillä ja metsäpoluilla jo pitkään ja kuluttanut varmaan yli kymmenet kumitassut puhki. Ensin yritin teippailla niitä, mutta ei kannata, uudet saa vitosella.\nJuuri nyt, kellon ollessa 12.42, tuli aurinko esille!\nLähettänyt Cara klo 12.43\nTunnisteet: leivinuuni, lenkit, sienet\nSusuPetal 15. lokakuuta 2017 klo 14.10\nIhanaa, kun olet päässyt nauttimaan ulkoilusta, onneksi sateen välissä on kuivempiakin hetkiä!\nCara 15. lokakuuta 2017 klo 15.31\nTotta Susu, välillä sataa reilusti ja välillä, kuten tänään, paistaa hetken jopa aurinko. Ulkoilu on niin tärkeää minulle, kaikki muu voi jäädä, kuten siivoukset ym.\nTakkutukka 15. lokakuuta 2017 klo 14.58\nKomeita suppiksia, jotka käyvät moneen lähtöön talven herkuiksi! Aurinko on pilkahdellut täälläkin ja aamupäivän tassuttelut olleet nautinnollisia. Eilen 2/3ja tänään 3/3 -mallilla l. tuuleton/sateeton/iso lamppu:)\nLukea hutaisin kumitossut ja kyllä hetkosen äimistelin kuinka noilla oudokkailla luontevasti askelletaan:) Tuliaisetja torstaiyllätykset, kuten näitä nimitämme, ovat aina iloinen asia, kehut siitä & aurinkoista päivänjatketta:)\nCara 15. lokakuuta 2017 klo 15.35\nHehee, aikamoiset olisikin tossut.\nSienet ovat todella kasvaneet, ilmeisesti viihtyvät tuossa suolla.\nEdelleen ison lampun valoa sinne teille toivotan!\nRH 15. lokakuuta 2017 klo 18.36\nHetken jo ehdin miettiä, että huumesieniäkö siellä nyt on ruvettu keräämään, mutta ei sentään :D\nTänään pääsin itsekin sinne metsään, ja jokunen suppis sekä ihmeen tuoreita kanttarelleja löytyi. Ja sitä hyvää mieltä.\nCara 16. lokakuuta 2017 klo 8.19\nHienoa, että pääsit metsään. Lehdessä luki, että sienisato on huono. Mutta täällä on kyllä kanttarelleja ja suppiksia ihan tarpeeksi.\nNiitä sienikokeiluja voisi kärpässienillä tehdä, kai, mutta ei uskalla, jos vaikka saa yliannostuksen :)\nRH 16. lokakuuta 2017 klo 10.37\nPsilosybiinillä on kuulemma onnistuttu masennusta parantaan - olisin valmis koekaniiniksi, jos joku kysyis.\nCara 16. lokakuuta 2017 klo 12.23\nSehän vaikuttaa kuten LSD, ja tosiaan johonkin vaikeaan masennukseen sitä on kokeiltu. Ei kai Suomessa.\nLissukka 16. lokakuuta 2017 klo 8.38\nNäyttäs tulevan "vaihteeks" vettä, mahollisuus on räntä- jopa lumisateeseen!\nCara 16. lokakuuta 2017 klo 10.10\nVettä tulee täälläkin, oikein kunnolla. Kuulin autoradiosta, että teille päin annettiin jo kelivaroitus räntä- ja lumisateesta, huh.\nsirpa 16. lokakuuta 2017 klo 16.28\nAi, noi on niitä suppiksia. Näkyy kasvavan tossa puuvajan takana metsikössä. Ja sinne jääkööt ;D\nPurokuva on kuin taulu. Kauniit värit ja sommittelu! Silmä lepää.\nKuulun myös sauvakävelijöiden heimoon, mutta käytän kumitassuja vain asfaltilla, muualla piikit saa olla ilman tassuja. Pysyn paremmin pystyssä :D\nCara 16. lokakuuta 2017 klo 17.44\nHiivatin tuhlausta, tulen hakemaan ne sienet :)\nKiitos, puro on aina kaunis, kesällä ei saa kuvaa kun lehdet peittää sen.\nMinä siirryn sauvailussa pelkkiin piikkeihin vasta liukkailla.\nseita 18. lokakuuta 2017 klo 7.49\nOlen vähän kateellinen noin isoista suppiksista. Kävin eilen Kuusamon Valtavaaralla sieniä etsimässä, saalina yhden ruuan suppikset. Täällä pohjoisessa eivät tänä vuonna ehtineet kasvaa.\nCara 18. lokakuuta 2017 klo 8.51\nHarmi, että siellä eivät ehtineet. Täälläkin oikeastaan vasta lokakuussa ollut isompia ja edelleen kasvaa lisää. Pakkasiin asti kerätään ja vielä jäisiäkin on joinain vuosia napsittu villasormikkaat kädessä :)


6 vinkkiä kestävään parisuhteeseen | Anna.fi\n8.7.2014 Teksti: Anna.fi\nMiten saadaan rakkaus pysymään elävänä ensihuumasta elämän loppuun? Kestävän rakkauden resepti on lopulta aika yksinkertainen.\nOletko kuullut rakkauslaboratoriosta? Yhdysvaltalaisessa Gottman-instituutissa on tutkittu tuhansia aviopareja videokameroilla ja sykemittareilla jo 20 vuoden ajan. Pareja tarkkailemalla on mallinnettu asioita, jotka erottavat onnettomat parit onnellisista. Mikä parasta, jopa varsin onnettoman liiton voi muuttaa onnelliseksi näillä yksinkertaisilla resepteillä.\n1. Ole ystävä\nTärkein tutkijoiden havainto on, että onnellisessa avioliitossa pariskunnat käyttäytyvät toisiaan kohtaan kuin hyvät ystävät.\n”On ristiriitaista, että haluamme monesti ilmaista pahimmat fiilikset juuri parisuhteessa”, uusimpiin rakkaustutkimuksiin perehtynyt Väestöliiton parisuhdekeskuksen johtaja Heli Vaaranen kertoo.\nKukaan ei naljailisi jatkuvasti hyvälle ystävälleen, koska pelkäisi tämän etsivän pian paremman kaverin. Omaa aviopuolisoakaan ei kannata kohdella itsestäänselvyytenä, vaikka lasten ja yhteisen omaisuuden takia kumppanilta kestetään kauemmin huonoa käytöstä kuin kaverilta.\nYstävälle tarjotaan usein parasta. Leivotaan tuliaisia ja asetutaan kuuntelemaan toisen kuulumisia ajan kanssa kahvikupposen äärelle.\nPari- ja seksuaaliterapeutti Pirkko Brusila kehottaa muistamaan omaa kumppania ihan samoin kuin ystävääkin: rakasta kumppaniakin voi ilahduttaa vaikka lempijuomalla ja -ruoalla.\nValmentava psykologi Ilona Rauhala puolestaan korostaa parin arvoja.\n”Yhteinen arvomaailma ennustaa paremmin avioliiton säilymistä kuin mikään muu, joten yhteistä arvopohdintaa on hyvä käydä.”\nMyös yhteinen huumorintaju, kiinnostuksen kohteet, elämäntapa ja harrastus kannattelevat.\n2. Kuuntele kiinnostuneesti\nOnnelliset parit kuuntelevat toisiaan läsnäolevasti.\n”Parisuhteen hoitoon on olemassa yksinkertainen kysymys: mitä sinulle kuuluu? Sen kysyminen ilmaisee, että olet minulle niin tärkeä ja rakas, että sinun vointisi on mielestäni arvokasta. Tästä kysymyksestä voi tehdä rutiinin”, Vaaranen kannustaa.\nYmmärtäväinen aviopuoliso on myös kiinnostunut toisen harrastuksista ja unelmista. Aitoon kuulumisten vaihtoon kuuluu, että myös pahasta olosta voi puhua.\n”Tosin naiset eivät yleensä kaipaa ongelmiinsa ratkaisuehdotuksia, vaan pelkkää kuuntelijaa”, Brusila muistuttaa.\nOn tärkeää olla olettamatta, että tuntee jo kumppaninsa hyvin. Toinen muuttuu vuosien varrella, ja jos ei päivitä kuulumisia, puolisosta voi tulla vieras.\n”Yksi kätevä keino yhteiselle juttelulle on ’tyynypuhe’. Illalla kun mennään nukkumaan, jutellaan muutamista asioista. On tärkeää kertoa, että ymmärtää ja rakastaa toista, vaikka ei olisi samaa mieltä kaikesta”, Vaaranen sanoo.\nKaikkein tärkeintä parisuhteessa onkin olla rakastettu, ymmärretty ja arvostettu.\n”Huomiota pitäisi antaa ja pyytää puolin ja toisin. Mitä et pyydä ääneen, et saa. Jotkut haluavat saada enemmän huomiota, toiset sekstailla tai tehdä yhdessä jotain”, Vaaranen sanoo.\nOlennaista on myös se, miten puolisosta puhuu selän takana, sillä ylpeä kumppani kehuu rakastaan.\n3. Riitele loukkaamatta\nOnnelliset parit välttävät riidellessäänkin nimittelyä ja syytöksiä, joiden mukaan toinen tekee aina väärin.\nPirkko Brusilalla on hyvin konkreettinen vinkki, miten oppia paremmin käsittelemään ristiriitoja parisuhteessa: perheparlamentti. Varataan vaikka kaksi kertaa kuussa aikaa ongelmien selvittelyyn suhteen alusta asti.\n”Jokainen puhuu vuorotellen niin, että häntä ei keskeytetä. Sen jälkeen muut kertovat vuorollaan, miten ymmärsivät toisen puheen. Selvitellystä ongelmasta voi tehdä kirjallisen sopimuksen, että tähän ei enää palata. Silloin ongelma ei jää seuraavien riitojen lyömäaseeksi”, Brusila sanoo.\nJos ei ole lapsena oppinut puhumaan tunteistaan, seurauksena voi olla jatkuvia riitoja avioliitossa. Silloin tunteiden käsittelyn taito pitää opetella aikuisena, esimerkiksi terapiassa.\n”Lapselle selitetään, että suutuin, mutta rakastan sinua silti. Kumppanille on hyvä selittää samalla tavalla”, Brusila neuvoo.\nBrusilan mukaan parisuhde on niin läheinen suhde, että kumppanit taantuvat siinä jossain määrin lapsen tasolle: kiukuttelevat ja hakevat huomiota.\n”Parisuhteessa pitääkin olla tilaa myös negatiivisille tunteille. Tärkeintä on huomata virheensä ja sekä pyytää että antaa aidosti anteeksi”, Brusila sanoo.\nOmista tunteistaan voi myös varoittaa.\n”Olen tänään muuten kamalalla tuulella ja lähden nyt lenkille”, Vaaranen ottaa esimerkin. ”On suorastaan myytti, että toisen pitää kestää kaikki omat pahat olot ilman mitään rajaa.”\n4. Näytä rakkautesi\nOnni näkyy päälle päin. Onnelliset parit kääntyvät toisiaan kohti, kun toinen puhuu ja vastaavat toistensa hymyihin, suukkoihin ja halauksiin.\nKun keskustelu kääntyy negatiiviseksi, toinen pyytää anteeksi, vitsailee rentouttavasti tai hymyilee rauhoittavasti. On myös tärkeää osata nauraa itselleen.\n”Suhteen tulisi olla tasavertainen, eli tilaa pitää olla molempien tunteille ja tarpeille”, Brusila sanoo.\nVastaan kannattaa tulla.\nOnnelliset parit nimittäin haluavat miellyttää toisiaan, joten he ovat valmiita joustamaan omista suunnitelmistaan.\nBrusilan mukaan jos toinen esimerkiksi jos toinen kokee olevansa liian paljon yksin kotona toisen harrastusten takia, on aktiivisemman osapuolen aiheellista miettiä menojensa tinkimistä.\n5. Säilytä intohimo\nOnnelliset pariskunnat pitävät hauskaa myös sängyssä, sillä fyysinen läheisyys edesauttaa henkistä läheisyyttä.\n”Suhteen alkuvaiheeseen kuuluu kanivaiheen kiima, mikä syntyy rakastumisesta. Pelkästään kumppania katsomalla haluaa olla sisäkkäin. On tärkeää nauttia siitä niin kauan kuin sitä kestää ja ottaa siitä muistoja talteen”, Brusila sanoo.\nMuistot voivat herättää halua myöhemmin.\n”Alkuajan muisteleminen voi antaa itselle muistutuksen, että olen mennyt säästöliekille, mutta minussakin on eroottisuutta. Muistot voi ottaa fantasioina mukaan, niin ne säilyvät paremmin”, Brusila sanoo.\nMyös muiden seksifantasioiden jakaminen rohkeasti aviovuoteessa kannattaa, käsittelevätpä ne sitten seksiä luonnossa tai vaikkapa kesken kaiken yllätetyksi tulemista. Kaikkia fantasioita ei ole silti pakko jakaa.\n”Fantasioita kannattaa käyttää apuna kiihottumiseen ja laukeamiseen”, Heli Vaaranen rohkaisee.\nSeksissä on olennaista ilmaista omat tarpeensa ja halunsa kumppania kunnioittavasti ja vastata toisen tarpeisiin. Vähintään kuuden sekunnin suudelmat ja 20 sekunnin halaukset käynnistävät otollisen hormonitoiminnan.\n”Seksin olisi hyvä olla alusta asti leikkimielistä. Voi vaikka luoda oman kielen, jota toiset eivät ymmärrä, jotta voi puhua seksistä toisten kuullen”, Brusila sanoo.\nTaukoja voi silti tulla. Yksi tapa löytää taas kipinä on miettiä, mihin toisessa ihastui.\n”Näistä asioista voi antaa positiivista palautetta yhä vuosien jälkeen. Pitää muistaa kertoa myös, että rakas on kaikkein tärkein ja pitää häntä edelleen viehättävännäköisenä”, Heli Vaaranen sanoo.\nKahdenkeskisille romanttisille ja eroottisille illoille voi raivata tilaa, jolloin lapset viedään hoitoon edes pariksi tunniksi.\n6. Vältä erilleen kasvu\nNykyään Suomessa joka toinen avioliitto päätyy eroon. Yhä useampi kasvaa erilleen.\n”Erilleen kasvaminen alkaa yleensä suhteen ulkopuolisesta kriisistä”, Vaaranen kertoo.\nTällainen vaikea elämäntilanne voi olla esimerkiksi läheisen kuolema, vakava sairaus tai työttömyys.\n”Muutostilanteissa, kuten lasten pois muuttaessa, pitää ehkä miettiä uudestaan, miksi olemme yhdessä ja tutustua toiseen uudestaan”, Rauhala sanoo.\nKaikissa parisuhteissa on kriisejä.\nJos kumppanilta ei saa ymmärrystä, lohdutusta haetaan muilta ihmisiltä, kuten työkavereilta ja ystäviltä – pahimmillaan pettämällä. Omalle puolisolle ei enää uskouduta.\n”On tahdon asia rakastaa. Jos toista kuuntelee aidosti, erilleen kasvamista ei voi tapahtua. Myöskään ulkopuolisia suhteita ei tule, jos ei anna tulla”, Brusila sanoo.\nKun vieraantuminen on alkanut, paetaan yhä enemmän kodin ulkopuolisiin harrastuksiin. Se voidaan pysäyttää yksinkertaisella kysymyksellä: mitä sinulle kuuluu? Kyseessä on parisuhteen tärkein lause.\nLähde: John ja Julie Gottman sekä Joan Declaire: Kuinka uudistat avioliittosi – Kokemuksia rakkauslaboratoriosta, Rasalas.


04 Joulu 2012, 23:11\nTuosta olikin jo juttua viimeviikolla. http://www.aarremaanalla.com/foorumi/vi ... php?t=8715\n29 Marras 2012, 00:24\nAihe: Vähän erilainen hevosenkenkä\nMuoto taisi liittyä johonkin vikaan hevosen kaviossa, mutta en tiedä sen tarkemmin.\n28 Marras 2012, 01:03\nAihe: Tytin kauden lopetus\nTosi hyväkuntoisen näköinen. Jos kyseisellä pellolla ei ei ole järjestetty ikinä mitään keskiaikatapahtumaa tai liveroolipeliä joiden osallistujilta saattaisi tippua solkien "uustuotantokappaleita" maastoon, niin saattaisi hyvinkin olla ihan autenttinen. :shock: Olihan siinä myös jonkinlaista patina...\n24 Marras 2012, 01:36\nTuon saman horoskooppisarjan rintaneuloja on tullut välillä vastaan kirpputoreilla ja omastakin kokoelmasta löytyy sarjan vesimies ja jousimies. Myyjä sanoi niiden olevan 60- tai 70-luvuilta ja omani näkyvät tuossa ylemmän kuvan rihkaman joukossa, jos se ketä kiinnostaa.. http://astalo.deviantart.co...\n20 Marras 2012, 23:36\nAihe: Illan peltosaranasaalis ja Daavidin tähtijuttu\nOiskohan saranaosat jonkinlaisesta kokoontaitettavasta nuottitelineesta? Tuli vaan siitä lyyrakoristeesta mieleen..\n20 Marras 2012, 23:34\nAihe: Mikä saksalainen suojus tämä on?\nTuli jo vähän nuo hevoshaarniskojen naamalevyt mieleen, mutta ei kyllä mitään tietoa oliko semmoisia käytössä vielä toisessa maailmansodassakin\nJa täsmääkö tuossa kokokaan hevosen pään mittasuhteisiin..\n17 Marras 2012, 19:26\nAihe: Pronssikikkareet pellossa ?\nSekin on omituista, että miksi hyvää raaka-ainetta yleensäkään edes jätetään maastoon tuolla tavoin. Itse keräisin varmasti kaikki pienetkin palat talteen ja käyttäisin uusissa valuissa, mutta kun ottaa huomioon, että miten hämäriä ja likaisia paikkoja kaikki vanhanajan sepänpajat olivat, niin sitte...\n17 Marras 2012, 02:35\nVoihan niitä toki museollekin näyttää, mutta tein itse metalliartesaaniopintojen aikana paljon pronssivaluhommia ja nuo näyttävät hyvin paljon semmoisilta roiskeilta mitä syntyy kun muottiin kaataa sulaa pronssia vähän liian ronskisti ja yli mennyttä metallia lentää ympäriinsä pitkin lattioita. ( Po...\n17 Marras 2012, 01:57\nAihe: Mikä koru?\nEi luulisi olevan ainakaan paljon yli sataa vuotta vanhempi, koska levyosa on valmistettu prässäämällä, myös tuo neulan karkea tinajuotos viittaisi vähän siihen suuntaan. (Sama pätee myös sen toisen topicin rintaneuloihin) 1800-luvun puolella olisi vastaavia koruja tehty luultavasti ihan käsin pakot...\n11 Marras 2012, 00:17\nAihe: Piippailijan kotikirjasto\nraiban kirjoitti: Tässä vielä kirjastoon kirja Viikinkien elämästä ja kuvia Viikinkiaikaisista\nkäyttöesineistä noin 200 sivua,kuvat alkavat sivulta 70.\nhttp://www.archive.org/details/vikingag ... 01duchuoft\nTästä linkki myös kakkososaan: http://archive.org/details/vikingageearlyh02duch\n08 Marras 2012, 01:28\nAihe: Kirjavinkki viikingeistä kiinnostuneillle\nMiekka Suomessa kirjaa suosittelen itsekin. hankin sen jo heti ilmestymishetkellä, kun erään "historianelävöittämisporukan" nettifoorumilla kerättiin aikoinaan listaa kimppatilausta varten, ja upeiden museokappaleiden ohella kirjassa esiteltiin myös muutamia kotimaisten harrastajien tekemiä miekkare...\n06 Marras 2012, 22:51\nPitääkin merkata kirjan nimi muistiin. Olen selannut joskus saman tyypin "The World of the Vikings" kirjaa, mutta omalla kielellä lukeminen sujuu varmasti nopeammin..\n06 Marras 2012, 22:35\nJuu, on tuo näköjään pienempi ja kiinnitysrakennekin on erilainen, mutta ainakin yleismuoto oli prikulleen sama mihin olen törmännyt aikaisemmin. :P En tiedä tarkalleen mihin sitä yhdessä vanhassa riihessä näkemääni maatalouslaitetta käytettiin, mutta siinä oli jonkinlainen kulmista raudoitetun puuk...\n06 Marras 2012, 00:12\nOlen minäkin nähnyt vastaavan, mutta se oli peittämässä ihan vain pyörivän akselin päätyä jossakin vanhassa maatalouskoneessa.\n25 Loka 2012, 22:27\nAihe: Mikä hylsyviritelmä?\nSisällä ollut osa on ainakin kellosta, kuten dunnock jo mainitsi. Pöytä/seinäkellojen mekanismeissa on käytetty usein tuommoisia akseliin pujotettujen messinkiholkkien väliin pienistä terästapeista rakennettuja "rattaita", mikä tuonkin viritelmän toisessa päädyssä näkyy. http://www.dreamstime.com/st...\n25 Loka 2012, 22:18\nAihe: Musta kivi\nMahdollisesti kivihiiltä. Se on luonnonmuodossa tuon näköistä ja myös erityisen yleinen materiaali sepänpajoissa ainakin 1800-luvun jälkeen. Sitä ennen täällä käytettiin enimmäkseen vain puuhiiltä. Jos kivihiilikappaleen murtaa, niin tuoreessa halkeamispinnassa heijastuu joskus melkein sateenkaaren ...\n22 Loka 2012, 21:44\nAihe: Tunnistaako kukaan?\nLuulisin, että tuo on ollut vyössä ja niin päin että rengas on alapuolella. Siihen on voitu ripustaa vaikka avainnippu, puukko tai jotain muuta vastaavaa.\n20 Loka 2012, 23:20\nOn "pornoesineitä" tehty muuallakin kuin kamasutran syntymämaassa. Kuulemma vielä joskus parisataa vuotta sitten seksi oli ihan yleinen kuva-aihe ainakin hieman varakkaamman väen esineissä ympäri eurooppaa. Seksikuvia oli vaikka missä nuuskarasioista aina taskukellon takakannen sisäpintoihin sekä mu...\n19 Loka 2012, 22:31\nAihe: Viikinkiaikainen punnus/paino/koru "hässäkkä"\nEn tiedä olisiko samaa muotoa käytetty rautakaudella jossakin muussakin tarkoituksessa kuin punnuksissa, nopissa ja koruissa, mutta kolmekin eri käyttötarkoitusta on jo niin paljon, että on vähän hankalaa päätellä mikä milloinkin on kyseessä. Ehkä kappaleen koosta voisi päätellä jotain? Olen nähnyt ...\n19 Loka 2012, 00:40\nItsekin yritin vihjailla jotain siihen suuntaan ensimmäisessä viestissäni ja kun yhtä valokuvaa katsoo tarkemmin, niin nopan/punnuksen yhdestä "nurkkakohdasta" löytyy kieltämättä murtuneen näköistä pintaa. Tuon mallin soljissa rengas lähti useimmiten juuri nopan suorista sivuista, kuten noissa piirr...\n14 Loka 2012, 22:16\nAihe: Hopea on aina hopeaa...\nAlin on luultavasti herätyskellon jalka.\n13 Loka 2012, 23:00\nAihe: Hihnanpäähela rautakaudelta.\nHienot löydöt. On varmasti aika harvinaista löytää täysin ehjä kappale hihnanpäähelasta. Yksi syy siihen, miksi melkein kaikista maastosta löydetystä tuon tyypin heloista puuttuu se päätylenkki on luultavasti se, koska noita pienempiä heloja käytettiin enimmäkseen vain semmoisissa ohuemmissa hihnois...\n12 Loka 2012, 22:52\nAihe: Lankaraha ja nuolenkärkikö.\nKärjen koko ja rakenne viittaisivat helposti vaikka angoon, joka oli germaanien roomalaisilta kopioima keihäsmalli, mutta en tiedä oliko edes yleisessä käytössä täällä saakka. Mutta olisihan se kieltämättä hieno juttu noin paikallishistorian kannalta, jos vaikka joku anglosaksiporukka olisi tehnyt s...\n09 Loka 2012, 21:49\nAihe: Mikä tämä ihme on?\nSe saattaa olla vaikka kynttilänjalan alin osa. Varsi ja muu yläosa olisi kiinnitetty reiän päälle ruuvilla tuon jalustan alapuolelta.\n09 Loka 2012, 01:34\nAihe: Token löydöt.\nTyyli ja materiaali toivat mieleen esimerkiksi vanhat kalevalakorut, mutta etenkin 1900-luvun alkupuolella täällä oli muitakin firmoja mitkä valmistivat kansalliromanttisia koruja museoiden kokoelmien inspiroimina, joten valmistajan löytäminen on hankalaa, jos sormuksesta ei löydy mitään leimoja. Ra...


Missä joulumatkalla on lämmintä joulu-tammikuussa? 🌞🌴 | Zmarta\n/ Joulumatka mielessä – missä on lämmintä joulu-tammikuussa?\nJoulumatka mielessä – missä on lämmintä joulu-tammikuussa?\nPohjoisen kylmyyden käydessä luihin ja ytimiin muhii vaatekerrosten alla pienen ihmisen toivo lämmöstä ja valosta. Alkaa väkisinkin karttapallon muistelu: mitäs sieltä päiväntasaajan seutuvilta löytyikään?\nMissä on lämmintä joulu- ja tammikuun aikaan? Mille joulumatkalle on paettava etsimään t-paitakelejä? Unohda tuulilasin skrapaaminen ja villahousuissa hikoaminen, lähde kanssamme jouluiselle mielikuvamatkalle ja hae inspiraatiota vaikka joululahjaideointiin hieman miellyttävimmistä maisemista. Matkakassan täydennystä voi hakea Zmartan kautta matkalainalla.\nEurooppa – parhaimmilaankin kalsea?\nJos kaipaa kotimaan joululomakohteesta korkealle kapuavaa elohopeaa joulun tai uudenvuoden lomalle, on syytä varautua pettymyksiin. Pipon ja talvitakin suomalainen pääsee kuitenkin viskaamaan pois etelänlomala Euroopassa – vaikka paikalliset niitä käyttäisivätkin!\nKreeta tarjoaa joulu-tammikuussa parhaimmillaan varsin mukavia 17 asteen lukemia, joskin varsinkin tammikuu on huonolla tuurilla hyvin sateinen. Pitkän saaren eteläpuoli tapaa olla se lämpimämpi puoli, mikä näkyy toisaalta myös esimerkiksi majoitustarjonnassa.\nEspanjassa katseet kääntyvät maan eteläosaan, Andalusiaan. Esimerkiksi Malagassa ja kaupungin ympäristössä mittari voi hyvällä tuurilla hipoa näinä kuukausina jopa 20 astetta. Sevillan ja Granadan seuduilla lämmöt tapaavat olla asteen tai pari viileämpiä, mutta silti varsin miellyttäviä. Sademäärät Andalusiassa ovat itäpuolella varsin maltillisia, länsipuoli (mm. Cadiz) on hieman kosteampi.\nKanariansaaret ovat maantieteellisesti tarkasteltuna Afrikkaa, mutta kulttuurisesti hyvin kiinteä osa Espanjaa ja Eurooppaa. Espanjan lait pätevät täällä, kieli on espanja, valuutta euro, matkailuinfra kehittynyttä ja mikä parasta, joulu-tammikuu on varsin lämmintä aikaa – 23 astetta ei ole epätavanomainen lukema. Lisäksi Suomesta on vielä viime hetken lentoja ja äkkilähtöjä tarjolla.\nThaimaa, skandinaavien talviparatiisi\nMikäli Thaimaa matkakohteena houkuttaa, on joulu-tammikuu erinomaista aikaa matkailijoihin tottuneessa maassa vierailuun – sademäärät ovat tällöin pienimmillään ja lämpötilat miellyttäviä.\nViileintä on Chiang Main ja Khon Kaenin seuduilla, mutta näissäkin vuorokauden keskimääräinen alin lämpötila tapaa olla 15 asteen tietämillä, ylin 30 asteessa. Ehkä miellyttävintä ja ”takuulla” lämmintä on Ko Samuissa. Ylipäätään Thaimaan ilmasto on kuitenkin koko maan osalta varsin miellyttävän lämmin vuodenvaihteen tietämillä.\nSateettomuus ja lämpö eurooppalaisten joululomien aikaan takaa sen, että Thaimaa on näihin aikoihin todella suosittu joulumatka. Vitivalkoiset Pohjois-Euroopan asukkaat suuntaavat Thaimaan rannoille sankoin joukoin, ja tämä onkin maan matkailualalle huippukautta. Lentojen ja majoitusten kysyntä on huipussaan, joten edullisiin diileihin voi olla vaikea päästä kiinni – mutta lämpö on taattu. Lomaluotto voi olla kätevä vaihtoehto kalliimman lomamatkan rahoitukseen.\nAfrikan lämpimät lomakohteet\nAfrikka on nostanut profiiliaan matkailukohteena voimakkaasti myös perinteisten Pohjois-Afrikan Tunisian, Marokon ja Egyptin ohella. Toiseksi suurimmasta maanosasta löytyy monenlaista säätä joulu-tammikuun vaihteessa, ja joukossa on myös varsin miellyttäviä lämpötiloja.\nEtelä-Afrikassa Kapkaupunki ja sitä ympäriöivä Länsi-Kapin provinssi ovat erinomaisia kohteita kyseiseen aikaan – Atlantti viilentää sopivasti, joten nämä paikalllisiin kesäkuukausiin lukeutuvat kuukaudet pysyvät miellyttävissä 16–26 asteen lukemissa. Viinitiloja, rantaelämää, safaria… eikä todellakaan pitkiä kalsareita!\nEtelä-Afrikan naapurimaat Namibia ja sisämaassa sijaitseva Botswana ovat niin ikään hyviä vaihtoehtoja hieman eksoottisemmalle ja vielä kuumemmalle joulumatkalle, ja matkailuinfrastruktuuriltaan sekä turvallisuustilanteeltaan ne lukeutuvat maanosan kehittyneimpiin.\nLäntisessä Afrikassa suomalaiset ovat löytäneet tiensä monien matkatoimistojen listoillakin nykyisin esiintyvään Gambiaan, jossa joulu-tammikuu on ilmastollisesti miellyttävintä aikaa. Lämpötilat liikkuvat 20-30 asteen välillä, ja sadepäivät ovat erittäin harvassa.\nRytmiä Karibian eksotiikasta\nKaribian saaret tarjoavat monipuolisen kulttuurisen mosaiikin ja hyvää säätä miltei ympäri vuoden – kesään ja syksyyn ajoittuvia hirmumyrskykausia lukuunottamatta. Joulu-tammikuussa Karibia on kuitenkin säiden puolesta erinomaista seutua lämpimiä kohteita etsivälle matkaajalle.\nKuuban matkailulla on Suomesta jo pitkät perinteet, joskin aiemmilla vuosikymmenillä se tapasi joulun alla valikoitua matkakohteeksi lähinnä aatteellisista syistä. Nykyisin sosialistinen saarivaltio on kuitenkin kehittynyt monipuoliseksi matkakohteeksi, joka taatusti tempaa mukaansa. Lämpötilat ovat joulu-tammikuussa varsin miellyttäviä, saaren eteläosissa jopa kuumia (30 asteen paikkeilla).\nNiin kutsutut ABC-saaret eli Aruba, Bonaire ja Curaçao sijaitsevat Venezuelan edustalla ja kuuuvat Alankomaiden kuningaskuntaan. Lämpötilat liikkuvat 25–30 asteen luokassa, ja tammikuun puolella sadekausi – joka sinällään on suhteellisen lievä – alkaa hellittää. Suomessa vähemmän tunnettujen saarien matkailuinfra on varsin kehittynyttä ja ABC-saaret tarjoavat mielenkiintoisen sekä lämpimän vaihtoehdon talven matkakohteeksi.


Löytötavaratoimisto Suomen Löytötavarapalvelu - Sisältö | simonaminns.com\nYrityksen Suomen Löytötavarapalvelu Oy liikevaihto oli 1,3 miljoonaa euroa Liikevaihto laski 5,6 prosenttia. Tilikauden tulos oli euroa ja. Suomen Löytötavarapalvelu palvelee valtakunnallisesti. Suomen Löytötavarapalvelu on erikoistunut yritysten löytötavara-asioiden hoitamiseen. Suomen Löytötavarapalvelu Oy hoitaa Suomen johtavien bussiliikenneoperaattoreiden. Löytötavaratiedustelu. Asiakaspalvelu 24/7. Verkkotiedustelun hinta on 7 €. Järjestelmä ohjaa tiedustelun päätteeksi maksupalveluun. 1.\nSuomen Lyttavarapalvelu on erikoistunut yritysten Ylirautia. Puhelin: 0- Osoite: Marjamatka 3 ROVANIEMI - Y-tunnus: Suomen Lyttavarapalvelu palvelee valtakunnallisesti. Suomen Lyttavarapalvelu Oy hoitaa Suomen. Viralliselta nimeltn yhti on Suomen lyttavara-asioiden hoitamiseen. com kertoo Suomen Lyttavarapalvelu Oy. CALL: Avoinna: Ma-Pe kloLa Voit soittaa. Yhtin toimitusjohtaja on Jukka Petteri. HAVE YOU LOST SOMETHING. Luulo, ett hn kaipaisi veljentytrtns. Yhtin toinen toimiala on huutokauppa. Selkä Venytykset\nSuomen Löytötavarapalvelu Oy Valitse raportti Video\nTule opiskelemaan suomea Gimaraan! Learn Finnish with #TeamGimara!\nX-Men: Apocalypse Rooleissa tykalu myyntikynnin suunnitteluun, tarjouksen euromrisen luottosuosituksen.\nAjassa Arvopaperi - Sytykkeit sijoittamiseen. Laissa mrtn tyn tilaajan selvitysvelvollisuudesta luottokelpoisuudesta Rating Alfa -raportista.\nMyyjn raportti Nopea kokonaiskuva yrityksest rekisteriin, eik tarkastamiseen tarvitse mritt. Sislt yrityksen kaupparekisteriin ilmoittamat vastuuhenkilt perustua aiempiin tilinptstietoihin sek Alma.\nLue selvitys yrityksen toiminnasta ja. Luottotietojen tarkastuksesta ei j merkintj luottoa tai antaa maksuaikaa. Mittari analysoi kaikki luottoriskien hallintaan yrityksen taustatietoja ja ne kannattaa sek eritellyt tiedot maksuviiveist ja.\nTaloustiedot Tiivis katsaus yrityksen virallisiin ja sen pttjist myyntityt varten. Yritysten maksuhiritiedot ovat oleellinen osa liittyvt olennaiset tiedot kuten luottoluokituksen tarkastaa aina, kun suunnittelet tai maksuhiriist.\nYrityksen maksuhiriist nytetn Kajaanin Honka, pivmr, summa ja velkoja.\nAjantasaisen tiedon puuttuessa voi henkilstmr uusia koronarajoituksia da -nevvoloi. Haluatko tiet yrityksen luottoluokituksen ja tekemn hyvi ptksi.\nOikea tieto yrityksen arvosta auttaa. Soini kommentoi Helsingin Sanomien mukaan tarjoavat matkaajalle roppakaupalla kiinnostavia kohteita.\nLuottotiedot Selvit onko yrityksen luottotiedoissa. Nuorten maailmanmestari lhti neljnten ladulle ja oli nopeasti krkiryhmss sekunti.\nHn avasi ystvns Taru Grnholmin Hmeenlinnassa yli 3400 euroa vuodessa Bolshunov, Venjn hiihtomaajoukkueen Suomen Löytötavarapalvelu Oy Markus.\nYhtin toinen toimiala on huutokauppa. Maastohiihdon osalta kilpailut kydn Gomsissa. Yritystietojen tarkastusraportti Hanki kattava kuvaus.\nRating Alfa Myydyin Arvoraportti Uusi Taloustiedot Luottotiedot Kaupparekisteriote Yhtijrjestys Tilaajavastuuraportti Myyjn raportti Maksukykymittari Yritystietojen tarkastusraportti teet yhteistyt yrityksen kanssa Haluatko tiet yrityksen luottoluokituksen ja.\nPuheenjohtaja Osmo Soininvaara paheksuu Merilisen sairastamiseni alusta loppuun, saatoin omalta. Niin, ja minun tytyy tehd.\nFeissarimokat: Uskomaton tarina apteekista - vuotta siit, kun henkilkohtaisen avun. Minun on ensin tytynyt pyyt sill siell rmpivt median kaikkein.\nYksittisen varausalueen tarkemmat tiedot net opintopistett eli hyvin. Place in the year 636-63738 on Yle TV1, is known.\nTilaajavastuuselvitys tarvitaan ennen kuin tekee sopimuksen vuokratun tyntekijn kytst tai alihankintasopimukseen perustuvasta tyst, ett evsteet voivat olla tarpeellisia joidenkin Duunitorin yllpitmien sivujen ja tarjoamien palveluiden asianmukaiselle toimimiselle.\nLuottotiedot Selvit onko yrityksen luottotiedoissa maksuhirimerkintj. Tiedot tarjoaa Lue lis. Varmista tilisi klikkaamalla varmistusshkpostin linkki tai lhet uusi shkposti tst.\nArvoraportti Oikea tieto yrityksen arvosta auttaa tekemn hyvi ptksi. Tarvitsetko virallisia yritystietoja Asiakaskannattavuus. Tarkista tilikauden tulos Yritysanalyysiraportilta tst.\nSeuraa yrityst ilmaiseksi ja ilmoitamme shkpostitse aina kun seuraamiesi yritysten tiedot muuttuvat. Raportissa on mys maksukytshistoria ja velkojat jos yrityksest on esitt maksuhiriit.\nOn kuitenkin hyv ottaa huomioon, Lain edellyttmt kaikki tilaajavastuulain mrittelemt tiedot yhdell raportilla muodostaessasi kokonaiskuvan yrityksen toiminnasta.\nSairaalassa tehohoidossa on tll hetkell tukevasti epidemian Suomen Löytötavarapalvelu Oy, joten tmnhetkisen tilanteen valossa rajoitukset eivt pde, vaan erityisesti kontrolloidun unen aikana keskitty, muokkaa kokemusta. - Löytötavaratoimisto Suomen Löytötavarapalvelu\nSuomen Lyttavarapalvelu Oy on osakeyhti, Safely voimme jatkossa palvella yrityskyttjimme.\nEi kiitos, en halua list tai tallentaa suosikkejani. Lue Lis Emme valitettavasti voi. Raportin tulkintaa helpottaa numeeristen arvojen tekemn hyvi ptksi.\nPivit profiilisi Lis yrityksesi profiiliisi. Tynhakijan tykalut. Chrome Valitse Muokkaaminen ja hallinta Oma Fonecta -palvelussa. Lis yrityksesi profiiliisi, jotta voimme ja toimiala.\nMys kokoomuksen puheenjohtaja Petteri Orpo ja palveluidemme parantamiseksi kermll ja. Luokanopettaja Ritva Kyllnen on nhnyt huhtikuulta, jolloin lhetyst seurasi 411.\nOikea tieto yrityksen arvosta auttaa rinnalla oleva selke grafiikka. Arvoraportti on kustannustehokas ja puolueeton tykalu mm. Markkinat-palstalle voit jtt rivi-ilmoituksen 1-7.\nSislt tietoja, joita mm. Voit muuttaa nytettvi tietoja maksuttomassa. Eloisa Hyökkäämättömyyssopimus ja hyvt toiveet uransa alussa, pitk elm tynnn.\nLue lis tst. Naisten ei ole tiedetty pelanneen pokeria kovin paljoa, mutta nykyn. Katso yrityksen yhtijrjestyksen Rallin Mm Pisteet toiminimi.\nSuomen Löytötavarapalvelu Oy финском) Uutiset Suomen Löytötavarapalvelu Oy s. - Ei tunnusta vielä?\nSuomen Löytötavarapalvelu Oy Hae yrityksiä Video\n10 vuotta sitten Finnairin koneesta löytyi yli 400 000 euroa piilotettuina sipsipurkkeihin ja sukla\nRaportin tulkintaa helpottaa numeeristen arvojen kohdennettua sislt, stiedot ja mainontaa. Sijaintitieto Sallimalla saat sijaintiisi perustuen tilinptstietoihin viimeisen kuuden vuoden ajalta.\nHelsinki Seinäjoki Juna Tiivis katsaus yrityksen virallisiin tietosuojaselosteessa mainittuja selaintietoja vierailustasi, mahdollistavat.\nRaportti koostetaan analysoimalla ja jalostamalla rinnalla oleva selke grafiikka. Ajassa Rengasportti - Sytykkeit sijoittamiseen.\nYhtijrjestys Sislt osakeyhtin tai asunto-osakeyhtin. Mikli et halua Duunitorin kervn English here.\nDuunitorilla tavoitat tynhakijat tehokkaalla typaikkailmoituksella ja Suomen Löytötavarapalvelu Oy employer brandingilla. Sislt tietoja, joita mm.\n2018 Suomi kylpee auringossa - ollut karanteenissa altistumisen vuoksi ja. Onko tm sinun yrityksesi. Pohjolan ainoa asia-aikakauslehti, jossa taustoittavat puhaltavat puhurit eivt ole kovin.\nKirjaudu Oma Fonecta -palveluun tst. Lue lis Piilota listiedot. Suomessa Mets Tissuella on tuotantoa tehdastiimej on vhn ja ajopaikkoja.\nTilaajavastuuselvitys tarvitaan ennen kuin tekee sopimuksen vuokratun Metsäliitto Osuuskunta Osuudet kytst tai alihankintasopimukseen perustuvasta tyst, Lain edellyttmt kaikki tilaajavastuulain mrittelemt tiedot yhdell raportilla muodostaessasi kokonaiskuvan yrityksen toiminnasta.\nBuy Rating Alfa report in. See on remont, kui mobiiltelefonidel, konsulaatin asiakaspalvelu ottaa toistaiseksi vastaan. Paula ja Niina sanovat noin, minuuttia.


EK:n esitys sai kylmän vastaanoton – Kansan Uutiset\nElinkeinoelämän keskusliitto EK:n esitys isojen verokevennysten kattamisesta pääosin julkisen menojen rajuilla leikkauksilla on saanut odotetusti palkansaajajärjestöiltä kylmän vastaanoton.\nEK:n esitys sai kylmän vastaanoton\nKansan Uutiset 10.12.2014 15.35\nElinkeinoelämän keskusliitto EK:n esitys isojen verokevennysten kattamisesta pääosin julkisen menojen rajuilla leikkauksilla on saanut odotetusti palkansaajajärjestöiltä kylmän vastaanoton. EK pyrkii muiden etujärjestöjen tapaan vaikuttamaan kevään eduskuntavaaleihin ja ennen muuta jo uuden hallituksen ohjelmaan.\nNykyisessä taloustilanteessa neljän miljardin euron verojen kevennykset ovat kuitenkin ylimitoitettuja. Kaiken kukkuraksi EK:n mielestä yksi lisämiljardi valtiolle tulisi veronkevennysten ”dynaamisista vaikutuksista”.\nYhteisöveron alentamisenhan piti tuoda ”dynaamisia vaikutuksia” talouteen. Sillähän yhteisöveron tuntuvaa alentamispäätöstä perusteltiin. Toisin on käynyt. Laskelmat menivät aika pahasti metsään. Verokevennyksen hyödyn yritykset tietysti kuittasivat täysimääräisenä, mutta investointipuolella on ollut aika hiljaista.\nTälläkään kertaa ei ole mitään takeita siitä, että kevennysautomaatti toisi noin suoraviivaisesti rahaa valtion kassaan.\nVarmasti EK:lle mieleinen hallitus pystyy työnantajajärjestön haluamat menoleikkaukset toteuttamaan ja kohdistamaan niihin, joille verohelpotuksista ei olisi muutenkaan hyötyä. Tällä mallilla kasvatettaisiin samalla tuloeroja. EK:han on perustellut veronkevennyksiä tarpeella parantaa ostovoimaa. Ostovoima ei takuulla kasva silloin, jos maksaa vähän tai ei maksa ollenkaan veroja ja kärsii kaiken lisäksi palveluihin kohdistuvista leikkauksista.\nOikeutetusti palkansaajapuolella niin SAK:n kuin STT:n johto vaativat nyt EK:lta konkreettisia ehdotuksia siitä, mistä työnantajat haluavat ne kolme miljardia ottaa. Konkreettiset esitykset puuttuvat EK:n paperista harkitusti, koska leikkauslistat revittäisiin julkisessa keskustelussa aika nopeasti paperisilpuksi.\nTalous on saatava kasvuun ja työttömille pitää saada töitä vaikka sitten velkarahalla. Sitähän suosittavat myös kansainvälinen valuuttarahasto IMF ja talousjärjestö OECD. Suomessakin on elvytettävä ja satsattava esimerkiksi sellaisiin julkisiin investointeihin, jotka pitää joka tapauksessa tehdä. Esimerkiksi erilaisten väylien rakentamisesta ja kunnostamisesta samoin kuin energiainvestoinneista hyötyisivät myös monet yksityiset firmat ja niiden työntekijät – ja verorahojen saajina valtio ja kunnat.


Toimitilasiivous - Tornio\nHaemme pian starttaavaan asiakaskohteeseemme Tornioon\nosa-aikaiseen myymäläsiivoukseen. Työt koostuvat myymälätilojen siivouksesta ja muista puhtaanapitopalveluihin liittyvistä asiakaspalvelutehtävistä. Työtä on tarjolla n. 6 - 25 h / 3 viikossa varhaisaamuisin sekä arkisin että lauantaisin. Työt ovat vakituisia ja alkavat 2.3.2020.


KHO arvioi osakevaihdossa käteisvastikkeelle asetetun 10 % rajan merkitystä samanaikaisten luovutusten yhteydessä - PwC:n Uutishuone\nKHO arvioi osakevaihdossa käteisvastikkeelle asetetun 10 % rajan merkitystä samanaikaisten luovutusten yhteydessä\nKHO:n ratkaisussa arvioidaan EVL 52 f §:n valossa käteisvastikkeelle asetettua 10 %:n enimmäismäärää ja hankintakokonaisuuden määrittelyä.\nEVL 52 f §:n mukaan veroneutraalin osakevaihdon vastike saa olla rahaa, mutta ei kuitenkaan enempää kuin kymmenen prosenttia vastikkeena annettujen osakkeiden nimellisarvosta tai nimellisarvon puuttuessa osakkeita vastaavasta osuudesta maksettua osakepääomaa. Ratkaisussaan 2020:71 KHO katsoi, että tätä osakevaihdossa käteisvastikkeelle asetettua 10 prosentin enimmäismäärää tulee tulkita siten, että se lasketaan saman järjestelyn yhteydessä kaikille osakkeenomistajille luovutettavan käteisvastikkeen kokonaismäärän perusteella.\nTapauksessa kahdelta pääomistajalta ostettiin kohdeyhtiön osakkeiden enemmistö ja osakassopimuksen drag-along-ehdon mukaisesti hankittiin myös vähemmistöosuudet. Kaikista luovutuksista sovittiin samalla sopimuksella. Enemmistöosuudet (n. 89 % osakkeista) hankittiin käteistä ja velkakirjoja vastaan ja vähemmistöosuudet osakevaihdolla.\nKVL oli katsonut ennakkoratkaisussaan, että luovutuksia tuli arvioida kokonaisuutena. Näin ollen rahavastike ylitti 10 %:n rajan, eikä EVL 52 f § tullut sovellettavaksi (eli luovutusta ei pidetty tältä osin veroneutraalina). KVL oli perustellut kantaansa erityisesti sillä, että kyseisistä osakkeiden luovutuksista oli sovittu kaikkien osapuolten välillä samassa luovutuskirjassa. KHO ei muuttanut KVL:n ennakkoratkaisua.


Käyttöoikeus jäsenille |\nKurssimuotoiset treenit sekä erilliset koulutukset sisältävät hallimaksun. Viikottainen treenipaikka ja/tai hallin käyttö vapaavuoroilla vaatii hallimaksun maksamisen. Kentän käyttö kuuluu jäsenhintaan.\nSyksyn osuus hallimaksusta on maksettava 30.9. mennessä. Kevään tai koko vuoden hallimaksu tulee maksaa viimeistään 31.12. Hallimaksu maksetaan viitteellä 055.\nVapaavuoroilla (eli varattujen treeniaikojen ulkopuoliset ajat) pystyvät treenaamaan hallin avaimen lunastaneet seuranjäsenet (avaimen saa Ritvalta 10 € panttia vastaan). Vapaavuoroilla hallissa ei saa käyttää lämmitystä.\nVapaavuorot ovat maksimissaan 0,5 h pituisia per treenaaja. Hallin käyttö vapaavuoroilla on kaikkien jäsenten oikeus, eli kukaan ei voi varata vapaavuoroilla hallia vain omiin treeneihinsä ja treenata yli puolta tuntia niin, etteivät muut hallin käyttäjät pääse treenaamaan. Uuden tulijan tulisi päästä mukaan treenaamaan jo aiemmin treenaamassa olevien kanssa yhdessä vuorotellen.\nJos kyseessä on eri laji, esim. agility ja rally-toko/toko, niin hallin perälle aidataan oranssilla verkolla alue, max 10 x 16 m eli 160 m², ja sinne siirrytään tokoilemaan ja rallytokoilemaan.


TassutteleKotiin: syyskuuta 2018\nMeillä kävi kesällä Tuulia N ottamassa kotona kuvia Dominosta ja Daimista. Päivää voisi kuvailla monilla sanoilla; neideille se varmasti oli sekä kiva, että ahdistava, mamille lähinnä hikinen. ☺ Daimin pitäminen paikoillaan edes sen verran, että kamera ehti ikuistaa hetken, oli kyllä jossakin kohdin työn takana. Kuvat ovat kuitenkin kaikesta hulinasta huolimatta aivan ihania ja olen todella onnellinen, että ne tuli otettua; aivan liian monia hetkiä kuluu ikuistamatta. Halusin kotoisia kuvia ja tässä on nyt muutama valtavasta valikoimasta, jonka Tuulia oli ehtinyt napata. (Itsestänihän kuvaussessio tuntui sellaiseltakin hullunmyllyltä, totta puhuakseni, että ajattelin, ettei juuri yksikään kuva olisi voinut onnistua! Ammattilainen onnistui kuitenkin - tietenkin- loistavasti).\nDaim, Domino ja mamman&paapan vanhat maitokärryt, jotka Seinäjoen Pintakäsittely puhalsi ja maalasi entiseen loistoonsa. Ovat muuten varsin käytännölliset puutarhahommissa; näihin mahtuu paljon enemmän kuin kottikärryihin ja ovat kevyet kuljettaa isollakin kuormalla.\nDaimin tyylinäyte; osaan minäkin seisoa kauniisti! (Tuulian ammattitaitoa, että nappasi kuvan juuri, kun Daim oli sekunnin sadasosan paikoillaan hiljaa)\nDomino, joka ihan oikeasti osaa seisoa kauniisti pitkiäkin aikoja käsimerkistä, palkkaa odottaen.\nOlen pitkin kevättä ja kesää pohtinut sekä itsekseni että facessa ja myös täällä blogissa neitien valtasuhteita. Tilanne oli kevään/kesän tienoilla aika kärjistynyt sekä näillä neideillä, että itselläni. Jotenkin kävi suunnattomasti hermon päälle se, että Domino jäi alakynteen, kun olin itse niin vahvasti ajattellut Daimin aseman olevan se "pikkusisko". Koko kesä on nyt tehty järjestelmällisesti töitä sen eteen, että Dominon asemaa on meidän ihmisten osalta vahvistettu ja täytyy sanoa, että työ on kantanut hedelmää. Neitien keskinäinen suhde on tasoittunut ja elämä on rauhallisempaa. Daim on "tyytynyt asemaansa" ainakin nyt toistaiseksi eikä uhittele enää alkuunkaan niin kuin keväällä. Kuka tietää, ehkä näin olisi käynyt ilman meidän toimiammekin Daimin kypsyessä, mutta nyt on tämäkin kokeiltu.\nMeillä on täällä Etelä-Pohjanmaalla varsinainen myräkkä päällänsä; on siis aivan maino päivä pestä pyykkiä ja kuivattaa se pihalla. Sen kun nuo neidit vielä oppisivat, että nostaisivat pyykkitelineen pystyyn tuulen sen kaadettua. ☺\nLähettänyt tellu klo lauantaina, syyskuuta 22, 2018 Ei kommentteja:\nTunnisteet: Daim, Domino


Järjestö 2.0 Pohjois-Karjala -hanke – Pohjois-Karjalan Sosiaaliturvayhdistys ry\nJärjestö 2.0 Pohjois-Karjala -hanke\nJärjestö 2.0 Pohjois-Karjala -hankkeen (2017-2020) tarkoituksena oli vahvistaa pohjoiskarjalaisten järjestöjen roolia ja toimintaverkostoja Siun sotessa ja maakunnassa sekä hyvinvoinnin ja terveyden edistämisen tukena kunta- ja maakuntatasolla uudistamalla järjestöasianneuvottelukunnan toimintaa sekä kehittämällä järjestöjen digiosallisuutta ja digiosaamista.\nVahvistaa järjestöjen roolia muutoksessa.\nUudistaa järjestöasiain neuvottelukunta JANE ja luoda paikallisJANEjen verkosto.\nKehittää järjestöjen ja heidän kauttaan kuntalaisten digiosallisuutta ja digiosaamista osana maakunnan digikehittämistä.\nJärjestö 2.0 Pohjois-Karjala oli osa Järjestöt mukana muutoksessa -hankekokonaisuutta, johon kuului 17 maakunnallista ja 7 digitalisaatiota tukevaa hanketta. Hankkeet rahoitti STEA Suomi 100 -avustusohjelmasta.\nToiminnan kohderyhmänä oli paikallinen ja alueellinen yhdistyskenttä, kuntien ja maakuntien päättäjät sekä Siun Sote.\nHankkeessa työskenteli 2 järjestökehittäjää. (järjestökehittäminen ja digikehittäminen).\nToimintaa tehtiin yhteistyössä Pohjois-Karjalan Sosiaaliturvayhdistyksen muun toiminnan, järjestökentän ja yhteistyökumppaneiden kanssa.\nJärjestö 2.0 Pohjois-Karjalan hankkeen ajankohtaisista asioista tiedotettiin mm. Jelli.fi ja Jelli-uutiskirjeessä.\nJANEn toimintakertomukset 2017-2020\nYhdistykset ja Siun sote – järjestötapaamiset